
Verdens ledere redder ikke klimaet: 


VORES MAGT KAN 
REDDE KLODEN 


Vi får at vide at vi skal tage cyklen eller toget, 
men et næsten enigt folketing bygger flere 
motorveje frem for cykelstier og jernbaner. 


Vi får at vide, at vi skal købe lokalt, mens 
staten låner 2,6 mia. kr. til Mærsk, så han 
EROS SO NENS ETERN Br 
køre kollektivt og vi vil gerne købe lokalt, 
men det kræver, at der produceres lokalt, 
og det kræver, at der er ordentlig kollektiv 
trafik. 


En stærk klimabevægelse kræver et opgør 
med troen på deres falske løsninger. Det 
opnår vi kun, hvis vi holder op med mora- 
liserende at pege fingre af hinandens forbrug, 
og i stedet tager et opgør med lederne i Bella 
Sarasota nel STOK ILTEN NE RE 
me folk væk fra at deltage i vores demon- 
strationer og beskytter de ledere, der hel- 
lere vil redde profitterne end redde kloden. 


Læs mere på side 7, 8, 9 & 10 


Klimatopmøge uden resultater 


VI MA SELV KÆMPE FOR 
CO2-REDUKTIONER 


»Selv om udsigterne til voldsomt 
stigende global opvarmning kan ram- 
me et meget stort antal mennesker og 
værdier, så er disse elementer stort set 
fraværende i politik- og beslutnings- 
sammenhænge.” 


Denne udtalelse stammer ikke fra 
rabiate klimafreaks. Den er kon- 
klusionen på en rapport, der i 
november blev udsendt af den 
multinationale forsikrings-, finans- og 
bankkoncern Allianz isamarbejde med 
Verdensnaturfonden. 

Forventningerne til klimatopmødet 


har været enorme. Her skal verdens 
ledere mødes og aftale en hand- 
lingsplan til at afværge en trussel, der 
kun ser ud til at blive mere og mere 
akut. 

Desværre er forventningerne ube- 
grundede. 


Fra benægtelse til bedrag 


I mere end ti år forsøgte politiske og 
økonomiske magthavere at affærdige 
videnskaben. Falske videnskabsfolk 
som Bjørn Lomborg og hans 
internationale dittoer blev betalt i dyre 
domme for at så tvivl. Om videnskaben 








og om det kunne ,betale sig" at gøre 
noget. 


Men især siden FNs klimapanels 4. 
rapport i 2007 har det ikke været en 
troværdig strategi for disse magthavere. 
Selv den Anders Fogh Rasmussen, der 
ansatte Lomborg, måtte krybe til korset: 
Klimatruslen er reel. .… 


… fortsættes på side 7 





THE BATTLE OF SEATTLE 


For 10 år siden 
kæmpede team- 
sters and turtles, 
fagforeningsfolk É 
og  sgræsrødder 
sammen for at stop- " 
pe  WTO-mødet i 
Seattle. I fællesskab lyk- 
kedes det for dem at 
afbryde WTO-mødet. 
Jakob Lausch Krogh |, 
ser nærmere på erfa- 
ringerne fra 99, og 
drager paraleller til 
klimatopmødet. 


Læs side 14 & 15 






BLIV ORGANISERET 
SOCIALIST 


Som socialist og aktivist har du brug 
for os, så du kan deltage i et kollektiv, 
debattere strategi og taktik og derefter 
afprøve det. Og vi har brug for dig, 
dine idéer, din entusiasme — og din 
kritik. 


Læs side 13 


KILMATOPMØDE FOR 


folket 


Vi giver dig den ultimative guide til klima- 
topmødet. Læs om alle demonstratio- 
nerne, møderne og meget mere. 


Læs side 8 &9 


Nej tir 
nedsk. ærger 


' afriskødenhaviys fps 
minimalstats -f-/getførlig 
ak 


PÆDAGOGER I KAMP 


Pædagoger og forældre i København 
viser vejen. 


Læs side 4 


Socialistisk Arbejderavis 





SD 


Nr. 293, 8. december 2009 


EXIT-STRATEGI = MERE KRIG 


De tragiske følger af 8 års krig i Afghanistan er nu ved at gå op for 
befolkningerne i USA og NATO-landene. Afghanerne har for længst 
mistet troen på, at USA's og NATO's militære tilstedeværelse er af det 


gode. 


I begyndelsen var krigen en ,, god" krig. 
Derefter blev den i Obama-sprog til en 
»nødvendig" krig. 

I dager flertallet af såvel de amerikanske 
som de europæiske befolkninger imod 
krigen. 

For at komme denne skepsis i møde og 
for at vinde tid har USA og NATO været 
nødt til at åbne debatten om en exit-stra- 
tegi. 

Men det sker samtidig med at USA og 
NATO beslutter at sende flere soldater til 
Afghanistan. Og det sker samtidig med at 
Obama i sin begrundelse for at gøre det 
fastholder og gentager alle Bush's argu- 
menter for krigen. 


De mange fejlslagne 
strategier 


For et år siden støttede Obama udsendelse 
af yderligere 21.000 amerikanske soldater til 
Afghanistan, fordi USA og NATO var presset 
militært. Disse blevledsaget afenny strategi, 
som gik ud på at forhandle med de,,gode" 
talibanere og skyde,,de onde", Det skulle også 
garantere sikkerheden ved det planlagte 
præsidentvalg i maj 09. Dette blev dog 
udskudt til august af hensyn til samme 
sikkerhed. Præsidentvalget bleven farce, som 
blot udstillede Karzai som en korrupt 
valgsvindler uden folkelig forankring. 
Samtidig blev AF-PAK strategien iværk- 


sat. Den gik ud på sammen med Pakistan 
at nedkæmpe det pakistanske Taliban og 
dermed sætte en stopper for deres støtte 
til Taliban i Afghanistan. Men selv om det 
pakistanske Taliban siges at være 
nedkæmpet, så har det ikke svækket Taliban 
eller modstanden mod besættelses- 
magterne. Strategien gik også ud på at skabe 
en stabil afghansk regering og en stabil 
afghansk hær. Også det mislykkes. 


USAs øverstkommanderende i Afghani- 
stan, general McChrystal, har længe kræ- 
vet mindst 30.000 ekstra amerikanske sol- 
dater til Afghanistan, ellers ville USA tabe 
krigen i Afghanistan i løbet af 12 måneder. 
Obama har tøvet, men endte med at opfylde 
generalens ønske. Det er nemlig heller ikke 
lykkedes at opbygge en stabil afghansk hær 
som kunne støtte USA og NATOs styrker. 

Ifølge exit-strategien skal de ekstra sol- 
dater gøre det muligt for USA og NATO at 
kunne begynde at trække sig ud af Afgha- 
nistan allerede i 2011! 

Den betyder, at USA og NATO opgiver de 
landområder, som Taliban og andre alligevel 
kontrollerer, og trækker sine styrker tilbage 
til 10 områder/baser omkring de største 
byer. 

Med afsæt i en større militær styrke vil 
USAnu kunne indlede forhandlinger med 
Taliban om vilkår og betingelse for en 
tilbagetrækning. Det ser således ud til, at 
den vigtigste grund til at fortsætte og ud- 


USA og NATO kan ikke vinde i 


Afghanistan 


Hvis man troede at Obama i det Hvide Hus 
ville stoppe krigen mod terror, så tog man 
fejl. Det endelige bevis kom, da Obama i 
en tale den 1. december lovede at sende 
30.000 ekstra tropper til Afghanistan. 
Anders Fogh Rasmussen fulgte op og an- 
noncerede, at resten af NATO ville stille 
med 5.000 ekstra soldater. 


Det betyder, at der ender med at være over 
140.000 vestlige tropper i Afghanistan. 
Obama forklarede, at de nye tropper i den 
store ,surge" (strøm af tropper) er en del 
af en strategi om at styrke træningen af 
den afghanske hær og politi. Det skulle føre 
til, at NATO-tropper kan begynde at 
trække sig ud i 2011, efter at man har over- 
rakt kontrollen til regeringsstyrkerne di- 
strikt efter distrikt. 

Taliban har i en pressemeddelelse været 
hurtige til at påpege det åbenlyse: At flere 
udenlandske tropper vil betyde mere vold 
og vil styrke og optrappe modstanden mod 
NATO. Det fundamentale problem for NATO 
er, at man aldrig kan besejre et helt folk, 
der er trætte af besættelse, luftbombar- 
damenter, fattigdom, valgsvindel og kor- 
ruption. Ikke mange afghanere vil forsvare 
præsident Karzais regering, fordi den vil 
falde sammen uden de vestlige troppers 
hjælp. Den afghanske hær er da også gen- 
nemsyret af ineffektivitet og deserteringer. 

Normalt hører vi, at danske og andre 


NATO-tropper bekæmper et oprør, der le- 
des suverænt af Taliban og Al-Qaeda. Men 
nu har USA's efterretningstjenester ud- 
sendt nye vurderinger, der siger at de to 
grupper kun udgør ca. 10 pct. af de sam- 
lede oprørsstyrker. Staqmmemilitser, mod- 
standsfolk og , kriminelle" skulle udgøre 
resten. 

Dette er samtidig en indrømmelse af, at 
det er den afghanske befolkning, som så- 
dan, man er oppe i mod. Men det er også 
et forsøg på i højere grad at åbne op for, at 
USA skal købe militser og moderate 
talibaneres loyalitet i bytte for, at de op- 
retholder ro i deres områder. Det har USA 
haft et vist held med i Irak, men 
den strategi løser ikke 
NATOs problemer. På et 
tidspunkt må de 
stoppe med at be- 
tale disse grupper, 
fattigdom og un- 
dertrykkelse vil 
besættelsesmag- 
ten stadigvæk 
have ansvaret 
for, og militserne 
har derfor ingen 
grund til ikke at 
kæmpe imod be- 
sættelsen. 


JESPER HØJ KANNE 









- teori mod FT 7-19 

Krigen i Afghanistan er gået fra at være ,,den gode krig" til at være meget upopulær. 


vide krigen i Afghanistan, er at USAs rolle 
som militær supermagt ikke må drages i 
tvivl. 

Afghanerne kommer til at betale den 
største pris. Men også mange af de næsten 
140.000 soldater, som USA og NATO har 
udstationeret i Afghanistan, vilkomme til at 
betale prisen. 

Milliner af mennesker har baseret deres 
håb og drømme på Obama. 

Desværre er han nu trådt i karakter som 
en krigspræsident, som udvider krigen i 
Afghanistan samtidig med at han om kort 
tid modtager Nobels Fredspris. 

Vi må nu basere vores håb og drømme 


om en fredelig og global retfærdig verden 
på ,,den anden supermagt" — den magt, 
som mennesker i fællesskab har, når vi 
kæmper sammen. 

Den globale freds- og antikrigsbevægelse 
har en stor udfordring i at omsætte den 
skepsis og modvilje, som flertallet af 
befolkningerne har over for Afghanistan- 
krigen, til en mere synlig og aktiv protest 
og modstand. 


Yes we can — stop the war in Afghanistan. 





LENE JUNKER 


Skal Danmark støtte Obamas 
optrapning af krigen i Afghanistan? 


Efterårets internationale debat om 
Afghanistan har også fundet vej til 
Danmark. Flere rejser tvivl om formålet 
med at være i Afghanistan, og modstan- 
den mod krigen vokser. Det har også 
tvunget regeringen til at overveje den 
strategi, som blev vedtaget i 2008 med 
støtte fra DE, S ogR. 


Trods en blodig offensiv tidligere på året 
er danske soldater stadigvæk i stor fare, så 
snart de forlader deres base. 28 danske 
soldater er dræbt, heraf de fleste de sidste 2 
år. 

Den danske Afghanistan-strategi opstillede 
7 punkter/trusler, som den danske 
indsats skulle måles på. På 
ingen af disse 7 punkter 
(demokrati, sikkerhed, 
administration, 
interne magtkampe, 
korruption, narko 
og Pakistan) har 
udviklingen været 
tilfredsstillende. 





Oppositionen 
har luftet forslag til 
en ny exit-strategi, 
som regeringen 
pure har afvist. SF 
har sat 2015 som 
slutdato for danske 
tropperiAfghanistan. Men 


Modstand.org 


alle har ventet på Obama. Hans beslut- 
ning om at sende 30.000 flere amerikan- 
ske soldater til Afghanistan er blevet fulgt 
op af NATO, hvor Anders Fogh Rasmus- 
sen har meddelt at NATO må sende 5.000 
flere soldater til Afghanistan. Det vil lægge 
pres på den danske regering om at bidrage 
med flere soldater end de 700, som alle- 
rede er i Afghanistan. Meget tyder også på, 
at Helmand er et af de områder, som USA 
og NATOs exit-strategi har opgivet at holde 
og derfor trækker sigind til de største byer. 


For mange lyder debatten om en exit- 
strategi måske som begyndelsen til enden 
på krigen i Afghanistan. Det er desværre ikke 
tilfældet. Enhver forøgelse af USA og NATOs 
militære styrke udtrykker deres ønske om at 
forblive en besættelsesmagt. Det afskærer 
muligheden for dialog om en fredelig 
udvikling i Afghanistan. Exit-strategien 
trækker blot krigen i langdrag. 


Regeringen og DEF er altid loyale overfor 
USA og NATO. Men hvad med oppositionen? 
Er den også det? Hvor er protesterne mod 
optrapningen af krigen i Afghanistan? 

Giv freden en chance — træk soldaterne 
hjem. 





LENE JUNKER 

NAR SES er TEL) | SIDE le: 


Det mener vi: | mener VI: 


»Enten bliver du integreret på Dansk 
Folkepartis præmisser eller også kan 
du rejse ad helvede til, og vi skal nok 
hjælpe dig på vej.” 


Det er beskeden til flygtninge og 
udlændinge fra ikke-vestlige lande, 
som har haft lovligt ophold i 
Danmark i over 5 år. Dansk 
Folkeparti har i finansloven fået 
ændret den såkaldte repatri- 
eringslov således at flygtninge, 
familiesammenførte til flygtninge 
og andre familiesammenførte til 
udlændinge kan få tilbud om 
100.000 kr., hvis de opgiver deres 
opholdstilladelse i Danmark. 


Målgruppen er ældre udlændinge 
og udlændinge, der har ingen eller 
ringe tilknytning til arbejdsmarkedet. 
Samtidig får kommunerne fuldt ud 
refunderet udgifter til repatriering af 
udlændinge mod nu 75 procent. Og 
endelig afsættes en pulje på 20 
millioner kroner, som kommuner kan 
søge for at motivere udlændinge til 
atrejse. 


Ændringerne dækker for det første 
over en racistisk ideologi. For det 
andet benyttes en retorik, som 
forsøger at splitte danskerne i et 
'dem' og "os'. For det tredje skyder 
man, i god liberal tradition, skylden 
på de ringest stillede for at de er 
ringe stillet. Og hvis det ikke var 
nok, giver man de trængte kommu- 
ner finansielle incitamenter til at 
sparke flygtninge og indvandrere 
ud, under dække af at man giver 
dem et godt tilbud. 


Regeringen og Dansk Folkeparti 
benytterigen lejligheden til at udstille 
flygtninge og indvandrere som et 
problem, som det er værd at betale 
mange penge for at komme af med. 
Retorikken er negativ og meget lidt 
hjælpsom i forhold til at gøre 
relationen mellem de indfødte og 
tilflytterne bedre. Problemet er, ifølge 
Dansk Flygtningehjælps general- 
sekretær Andreas Kamm, at de, der 
bliver i Danmark, atter får fortalt, at 
de ikke fungerer eller hører til. Ideen 
om 'dern' og'os” er dybest set en hin- 
dring for vellykket integration. 


Hvem er det lige regeringen og 
Dansk Folkeparti forestiller sig vil tage 
imod dette 'tilbud”? De forklarer, at 
det er rettet mod de ældre og borg- 
ere, som ikke er tilknyttet 
arbejdsmarkedet. Det er det samme 
som, at vi gir vores bedstefar og 
psykisk syge datter en engangsbillet 
til månen! Det er med andre ord de 
svageste isamfundet, som dette 'til- 
bud' rettes mod. Og der erikke langt 
til, at hvis de utaknemmelige skarn 
ikke tager imod det, må der findes 
andre ublide metoder til at få dem 
til at rejse, så de ikke 'belaster' vo- 
res samfund. Hvad er det for et sygt 
samfund, som vil sende sine svageste 
bort? 


En anden målgruppe er de så- 
kaldte "(dårligt integrerede udlæn- 
dinge'. Dem, der ikke opfører sig or- 


mm 


dentligt eller ligger samfundet til 
last. Dermed kan samfundet spare 
mange udgifter og undgå umåde- 
ligt mange problemer, siger for- 
talerne for hjemsendelser. 


Retorikken understøtter en 
antagelse om, at alle indvandrere er 
en slags luksusflygtninge, der ene og 
alene erude efter de danske velfærds- 
ydelser. Den dækker over et racistisk 
menneskesyn der siger, at hvis du ikke 
er som 'os', hører du ikke til her. Og 
'os' indbefatter Dansk Folkepartis 
opfattelse af danskheden med pølse, 
kolonihave og svinekød. For dem er 
assimilation den eneste integration. 


At dette repatrierings-'tilbud”' er 
ren og skær symbolpolitik bliver 
helt klart, når det gøres op, hvem 
der i realiteten kommer til at tage 
imod dette tilbud. Det bliver nok 
hovedsagelig selvforsørgende bor- 
gere, som tager afsted, og dermed 
mister vi endnu flere ressource- 
stærke mennesker i Danmark. 


Og som om det ikke var nok, læg- 
ger regeringen og Dansk Folkeparti 
pres på kommunerne for at opsøge 
egnede kandidater til repatriering. 
De allerede hårdt pressede kommu- 
ner kan søge ekstra midler til at 
sende flygtninge og indvandre 
bort. Mange kommuner øjner 
chancen for at få del i de ekstra mil- 
lioner, så de kan tilbyde en forbed- 
ret service tilde resterende borgere. 
Hvad er det for et sygt samfund, der 





Tolerance, inklusion, 
fællesskab og 
sammenhold skal 
beskrive vores 
samfund og ikke Dansk 
Folkepartis 
fremmedfjendske 
danskhedsbegreb 


tillader regeringen at skære i kom- 
munernes budgetter for derefter at 
tilbyde en gulerod, hvis de skaffer 
nogle'belastende' borgere af vejen? 


Vi tager skarpt afstand fra re- 
patrieringsloven. Ikke fordi den 
tilbyder økonomisk hjælp til en 
gruppe borgere, men fordi betingel- 
serne for hjælp sender endnu et signal 
om, at udlændinge og flygtninge ikke 
er velkomne i Danmark. Vi opfor- 
drer kommuner til ikke at søge de 
ekstra midler, men at boykotte 
denne form for menneskehandel. 


Integration er en fælles opgave, 
som skal løses med gensidig respekt. 
Hvis regeringen har penge til at 
smide ud i det blå, hvorfor bruger 
man dem ikke til at tilbyde flygt- 
ninge og indvandrere bedre mu- 
ligheder i Danmark? Tilbyd gode 
velbetalte jobs, styrk under- 
visningstilbuddene, opret alsidige 
praktikpladser og understøt ideen 
om, at flygtninge og indvandrere 
udgør en styrke og en ressource i 
det danske samfund. Danmark skal 
være et sted, hvor vi kan leve og have 
det godt med hinanden uden for- 
domme og konflikter. Tolerance, 
inklusion, fællesskab og sammen- 
hold skal beskrive vores samfund og 
ikke Dansk Folkepartis fremmed- 
fjendske danskhedsbegreb. 





PERNILLE CAUCHI 


DE FALSKE 
LØSNINGERS 
TID ER FORBI 


Lømmelpakke, bure, vandkanoner og anholdelse af 
aktivister for at sove i en bygning, de havde lejet til 
at sove i. Politiet og VKO gør hvad de kan for at 
skræmme folk fra at deltage i protesterne i for- 
bindelse med klimatopmødet. Skræmmekampagnen 
har også et andet formål. Den skal flytte fokus fra, 
at verdens ledere kun kan blive enige om at lade 
kloden brænde i deres forsøg på at redde de tilbage- 
værende profitter. 









Vi skal ikke lade os skræmme. Hvis ikke vi gør noget 
bliver klimakrisen til klimakaos, mens den økonomiske 
krise betyder, at netop de arbejdere der kunne arbejde 
på at løse klimakrisen går fra hus og hjem på grund af 
arbejdsløshed. Derfor skal der opbygges en bevæ- 
gelse, der kan hvad verdens ledere ikke vil — prioritere 
klima over profit. En stærk bevægelse, der sætter klima 
over profit, er for lederne i Bella Centeret et mareridt. 
Deres eneste svar hedder klimakvoter og fortsat tro på 
markedets usynlige hånd. Et marked der har fået den 
canadiske virksomhed Syncrudes til at udvinde olie af 
tjæresand, en meget CO2-udledende proces, bare for 
at udvinde olien. 

En stærk klimabevægelse kræver et opgør med 
troen på deres falske løsninger. Det er troen på marke- 
det, men det er også troen på de individuelle løs- 
ninger. 


Vi får at vide, at vi skal tage cyklen eller toget, men et 
næsten enigt folketing bygger flere morterveje frem for 
cykelstier og jernbaner. Vi får at vide, at vi skal købe 
lokalt, mens staten låner 2,6 mia. kr. til Mærsk, så han 
kan bygge nye containerskibe. Vi vil gerne køre kollek- 
tivt og vi vil gerne købe lokalt, men det kræver, at der 
produceres lokalt, og det kræver, at der er ordentlig 
kollektiv trafik. 


Derfor må klimabevægelsens første krav være, at 
den måde politikerne prioriterer på, og den måde der 
produceres på ændres. Hvis ikke det sker, kan hver 
enkelt ikke ved at ændre sit individuelle forbrug 
reducere CO2-udledningen nævneværdigt. Kravene til 
hvad hver enkel selv kan gøre flytter fokus fra de 
nødvendige ændringer af samfundet. Det kan godt 
være vi skal rationere flyrejserne for at kunne opnå 
den nødvendige CO2-reduktion, men det er kvalmt at 
høre Connie Hedegaard opfordre os til at droppe 
ferierejsen, mens hun støtter at amerikanske jagerfly 
fortsætter bombningen af Afghanistan. 


Lad os starte med at stoppe bombetogterne over 
Afghanistan, de bringer kun død og ødelæggelse. 
Derefter kan vi ændre de politiske prioriteringer, så det 
bliver muligt at købe lokalt og køre kollektivt. Hvis det 
skal lykkes, kræver det et stærkt sammenhold i klima- 
bevægelsen. 


Det får vi kun hvis vi holder op med moraliserende 
at pege fingre af hinandens forbrug, og i stedet tager 
et opgør med lederne i Bella Centeret og det politi, 
der forsøger at skræmme folk væk fra at deltage i 
vores demonstrationer og beskytter de ledere, der hel- 
lere vil redde profitterne end kloden. 

SIDE 04 


NASSER SE UTEN 





I november aktionerede pædagoger og forældre mod 
nedskæringer på ca. 250 millioner kroner på børne- og 
ungeområdet i Københavns kommune. Specielt var de 
imod besparelser på 47 millioner på kompen- 
sationsordningen, der giver ekstra penge til institutioner 
i bygninger med uhensigtsmæssige forhold. Disse 
besparelser ville ramme enormt skævt og betyde, at 
nogle institutioner skulle spare 15-20 pct. 


Store besparelser på det pædagogiske område er langt fra 
noget nyt, og smertegrænsen er nået. Iben Karem, en 
pædagog fra Kritisk Pædagogisk Netværk siger: ,,Det pæ- 
dagogiske personale kan ikke presses yderligere. Der bli- 
ver stillet en masse krav til os, som vi ikke kan blive ved 
med at opfylde. Vi vil ikke finde os i flere nedskæringer, det 
kan simpelthen ikke lade sig gøre." 

I 2008 kunne Børne- og Ungdomsudvalget i København 
ikke se hvordan man kunne spare 194 millioner. Året før 
aktionerede forældre mod besparelser på 90 millioner 
kroner. 


Faktisk er kommunale nedskæringer alt for alminde- 
lige. I 2010 bliver 90 pct. af kommunerne nødt til at skære 
ned, 33 pct. af kommunerne bliver nødt til at spare på 
alle områder. Og disse tal er endda fra før 253 kommuner 
måtte droppe en planlagt skatteforhøjelse! 


Bag disse nedskæringer ligger et bevidst forsøg på at 
udhule den offentlige velfærd. Regeringen holder kommu- 
nerne i stramme økonomiske tøjler, og de strammer hele 
tiden mere ogmere til. Den dårligere økonomi og New Public 
Management (NPM) forværrer konstant forholdene for 
offentligt ansatte og forringer velfærden. 

NPM udspringer (ligesom nedskæringerne) af den 
nyliberalistiske tankegang. Økonomisk effektivitet er fo- 
kus, den offentlige sektor stilles direkte ikonkurrence med 
den private og markedsgøres på den måde. En følge af 
NPM og markedsgørelsen er hele bølgen med test, kon- 
trol og dokumentation, der tager en stor del af de i forve- 
jen pressede offentlige ansattes tid — den skal ,,;måle" den 
økonomiske effektivitet. Det har pædagogerne også 
mærket, Iben Karem siger: ,,Al/t skal kunne måles og vejes. 
Det der med at tale om kvalitet og værdi og sådan noget, 





En millionbod truer københavnske fagforeningsledere. 
Den Kommunale Arbejdsgiverforening (KL) har indklaget 
Landsforeningen for Socialpædagoger (LFS) for 
arbejdsretten med påstand om, at de støtter strejker. KL 
anklager Jan Hoby, socialist og næstformand i LFS, for at 
støtte strejkerne og forældreblokaderne op til 
kommunalvalget 17.november. 


For en faglig aktivist er det et hædersmærke at støtte en 
strejke, fordi det er arbejdernes stærkeste våben i kamp for 
retfærdighed. Men sådan er det naturligvis ikke ment fra 
KLs side. Det er payback time for, at de københavnske 
forældre og pædagogiske personale gjorde valgkampen til 
noget konkret om velfærd for børn. Politikerne blevtvunget 
til at forholde sig til deres egne besparelser over for væl- 
gerne, og det kostede stemmer. Politikerne på Køben- 
havns Rådhus har i årevis været meget pressede af foræl- 
dre og det pædagogiske personale fra daginstitutioner og 
fritidshjem, fordi de ikke har accepteret nedskæringer 
uden protester. Den kamp har LFS stået i spidsen for. 
Derfor skal LFS nu angribes og deres medlemmer bære 
en millionbøde. 

Når KL rejser sagen, så har det selvfølgelig en langt større 
rækkevidde, fordi deres mål er at skræmme alle 
fagforeningsfolk fra at støtte kampen mod nedskæringer. 
De ønsker at lukke munden på kritikerne, så ytringsfriheden 
kun tilhører de mægtigste. Besparelser på børn og 
antipædagogiske tiltag må forventes at fortsætte, så 
længe den nyliberale politik dominerer rådhusene. For 
der er desværre ingen tvivl om, at den offentlige sektor 
skal have mere New Public Management suppleret af 
øget privatisering ide kommende år. For KL handler det 
om at stække de stærkeste modstandere i denne kamp. 


PÆDAGOGER I KAMP MOD NEDSKÆRINGER 


Forældrenes og 
pædagogernes kamp 
ændrede planen om 
besparelser på 47 
millioner. 

det gør man ikke ret meget. Inden for de sidste 10 år har vi 
fået meget færre pædagogiske timer, men mange flere 
opgaver i form af læreplaner, sprogtest osv. som vi skal 
udføre. Tingene hænger ikke sammen." 


Det er på tide at sige stop til velfærdstyveriet. Vi vil ikke 
finde os i flere nedskæringer, og vi vil ikke finde os i 
markedsgørelsen af den offentlige sektor. Vi skal sige fra over 
for den logik der gør at regeringen vil give skattelettelser på 
55 milliarder kroner til de rigeste og bruge enorme summer 
på at redde de kriseramte banker, men år for år forringer 
vores offentlige velfærd. 


Kommunalpolitik handler ikke om at forvalte regerin- 
gens nyliberalistiske nedskæringer, men om at sikre vel- 
færd for alle. Men for at det skal ske er der brug for mas- 
sive protester mod nedskæringerne, og for at kampen 
mod nedskæringer på de forskellige områder ses som 


ANGREB PÅ FAGLIGT AKTIVE 


Hidtil har fagbevægelsen generelt været relativt svag i kri- 
tikken og handlingerne, men FOA og LFS ønsker at ud- 
fordre dem, og det eksempel ønsker KL ikke fulgt. Derfor 
skal de faglige ledere have mundkurv på. 


Bliver de dømt? 


Ingen tvivl om LFS” hjerte og holdninger ligger hos 
medlemmerne, og de har støttet kampen mod 
nedskæringerne. Men det erikke ulovligt; det er vel nærmest 
fagforeningens kerneopgave. Det springende punkt er, 
hvorvidt en fagforeningsleder kan udtale at han: ,,Støtter 
medlemmernes kamp" og fremfører medlemmernes 
holdninger/trusler om strejker uden at bryde 
arbejdsmarkedets fredspligt. Fagforeningsfolk må nemlig ikke 
støtte overenskomststridige strejker eller møder, hvilket i 
praksis betyder alle strejker, undtagen i selve 
overenskomstforhandlingen som i 2008. 

Det er i strid med hovedaftalen, som er den ramme, det 
danske klassesamarbejde fungerer i. Den stammer helt 
tilbage fra 1899, hvor fagbevægelsen indgik en aftale med 
arbejdsgiverne om, at de anerkendte ledelsesretten og 
indførte fredspligt mod at få fagbevægelsen anerkendt og 
mulighed for at lave overenskomster. Dette 
institutionaliserede klassesamarbejde er den grund, den 
danske model er bygget op ud fra, og som 20.000 fagligt 
ansatte administrerer dagligt. 

Om LFS bliver dømt afhænger både af beviser og 
styrkeforholdet. De beviser, som KL har fremlagt, indeholder 
ingen konkrete udsagn om opfordring eller støtte til strejke 
men derimod en masse postulerede indicier. Men 
arbejdsretten er ingen almindelig domstol. Det er derimod 
klassesamarbejdets højesteret, hvor enhver dom er en 

samme kamp. 


Novembers aktioner har allerede vist en del af vejen — 
både pædagoger og forældre har dannet netværk på tværs 
af institutioner. Som Iben Karem siger: ,,Det gør, at folk 
ikke har så meget fokus på deres egen institution, men på 
området generelt. Og det er det der giver styrken, hvis der 
er flere der kan sige til eller fra." 

Forældrenes og pædagogernes kamp ændrede planen om 
besparelser på 47 millioner så 23 millioner skulle spares andre 
steder og 24 millioner skulle lånes internti kommunen. 

Næste gang må vi være stærke nok til ikke bare at angribe 
den enkelte kommunes prioriteringer, men til at stå sammen 
og angribe den regering der tvinger kommunerne til gang på 
gang at udhule velfærden. 





CHRISTINE BERGEN 


styrkeprøve mellem arbejdsgiverne og fagbevægelsen. 
Hvad mener fagbevægelsen? 


Når sagen kommer for arbejdsretten i januar afhænger 
meget af, hvor stærkt resten af fagbevægelsen bakker op 
om LFS, eller om de faktisk ønsker dem dømt for brud på 
fredspligten. Derfor er der brug for at både Enhedslistens 
faglige topfolk og andre faglige ledere støtter om LFS, ogen 
mulighed fra andre der vil støtte LFS, er at opbygge 
støttekommitteer. 

Der eringen tvivl om, at den danske fagbevægelse hverken 
er en kamporganisation eller vant til ytringer som dem, LFS 
kommer med. De faglige ledere er så vant til at tie og øve 
selvcensur, at de aldrig støtter strejker officielt. Angiveligt 
fordi de vil spare medlemmerne for en stor bod i 
arbejdsretten, men reelt også fordi de ikke støtter utidige 
strejker. En sådan bod kan også være enormt dyr, fx fik 
SID (en del af det nuværende 3F) en bod på 80 millioner 
i 1985 for at støtte overenskomststridige strejker, som re- 
sten af LO var imod. Også langt ind i venstrefløjen er der 
modstand mod utidige strejker. Fx støtter Enhedslistens 
faglige topfolk Hovedaftalen og fredspligtens overhol- 
delse, hvilket svækker de menige medlemmers mulighe- 
der for at få støtte til strejker. 





JAKOB LAUSCH KROGH 


LFS: Landsforeningen af Socialpædagoger, Fagforening 
der organiserer det pædagogiske personale ansat i 
pædagogiske tilbud i København og omegn. Ca. 10.000 
medlemmer. 

Kommunalval 


MULIG 


Kommunalvalget betød en massiv frem- 
gang på 7,1 pct. for SF, især på bekost- 
ning af Socialdemokraterne og De Ra- 
dikale, men også Enhedslisten tabte 
0,4 pct. 

Dermed betød kommunalvalget en 
venstredrejning inden for rød blok. Dette 
rejser en klar diskussion af, hvorfor 
venstredrejningen stopper ved SE, når SF 
samtidig rykker til højre? 

En del af forklaringen på dette er, at 
Enhedslisten i folketinget ikke har for- 
mået at være et synligt alternativ, og at 
de udenomsparlamentariske bevægelser 
ikke har kunnet slå igennem på lands- 
plan. I København hvor Enhedslisten er 
gået frem, har der modsat været væsent- 
lige udenomsparlamentariske bevægel- 
ser. 





Blokader og Kirkeasyl 


De to vigtigste bevægelser var pædagog- 
strejkerne og forældreblokaderne og 
kirkeasyl. Pædagogstrejkerne og forældre- 
blokaderne lige op til valget fik Enhedslisten 
tilat sige nej tilnedskæringerne. Det betød, 
at Enhedslisten fremstod som et alternativ 
til SF og de andre partier, selvom Enheds- 
listen fejlagtigt var en del af budgetforliget. 

Samtidig viste blokader og demonstra- 
tioner et reelt alternativ til SFs 
kompromislinje, og Enhedslisten kom til 
at repræsentere det. Politikken blev flyt- 
tet fra rådhuset og ud på gaden, hvor 
Enhedslisten er væsentligt stærkere end 
resten af partierne. 

Den anden vigtige bevægelse var Kirke- 
asyl. I Kirkeasyl gjorde Enhedslisten en 
god figur. Fx var både Johanne Schmidt- 
Nielsen og Line Barfod tilstede ved 
Brorson Kirke den nat, den blev ryddet, 
og mange af Enhedslistens medlemmer 


HEDER FOR ENHEDSLISTEN 


Enhedslisten kunne være 
kommet endnu stærkere ud 
af valgkampen, hvis de 
havde fokuseret mere på de 
udenomsparlamentariske 
bevægelser, skriver Jakob L. 
Krogh 

var aktive i Kirkeasyl. Den positive effekt 
fra Kirkeasyl er en væsentlig grund til, at 
Enhedslisten ikke gik mere tilbage på 
landsplan, og i København, hvor fleste 
var aktive i kirkeasyl, gik frem. 

Dette ses tydeligt af at Signe Færch fra 
Enhedslisten, der havde været ledende 
aktivist i Kirkeasyl, fik 2474 personlige 
stemmer, på trods af at hun ikke sad i 
borgerrepræsentationen inden valget. 

Forældrenes og pædagogernes aktivi- 
tet ses tydeligt af, at Bo Asmus Kjeldgaard 








som børne- og ungdomsborgmester og 
SF spidskandidat, ikke var den SF'er der 
fik flest personlige stemmer. 

Uden de udenomsparlamentariske be- 
vægelser går venstredrejningen kun til SE, 
fordi en yderligere venstredrejning kræver 
at flere — som forældre, pædagoger og ak- 
tivisterne i kirkeasyl — tror på, at de kan 
kæmpe et alternativ igennem selv og derfor 
stemmer på det parti, der er deres talerøri 
byråd og folketinget. 

Hvad nu EL? 


Enhedslisten kunne være kommet 
endnu stærkere ud af valgkampen, hvis 
de havde fokuseret mere på de udenoms- 
parlamentariske bevægelser og i samme 
ombæring have styrket bevægelserne. 

Klimatopmødet blev næsten ikke 
nævnt i Enhedslistens valgmateriale, 
heller ikke i København, hvor forberedel- 
serne til demonstrationerne var i fuld 
gang. Hvis Enhedslisten aktivt havde 
brugt valgkampen til at mobilisere til 
demonstrationerne under klimatopmø- 
det og aktiviteterne op til, ville det have 
styrket demonstrationerne yderligere. 

Dansk Folkepartis fremgang til kom- 
munalvalget har bekræftet højredrejningen. 
Derfor har venstrefløjen behov for at finde 
et reelt svar på hetzen mod muslimer. 

Kirkeasyl viser en del af dette svar, og 
Enhedslistens gode, men efterhånden 
gamle, dokumentation af Dansk Folkepartis 
asociale politik er også en del af svaret, men 
der mangler stadig nogle, der tør stille sig 
op og forsvare muslimernes ret til at være 
muslimer og kalde Dansk Folkepartis hetz 
for racistisk. 

Dette undlod Enhedslisten desværre at 
gøre synligt. I København, hvor Dansk 
Folkeparti førte smædekampagne mod 
den nye moské, var der ingen politiske 
partier, der offensivt forsvarede moskéen. 

Hvis Enhedslisten skal udvikle sig til et 
rigtigt socialistisk parti, skal de kunne 
forsvare de mest undertrykte i samfun- 
det. Lige nu er det bl.a. muslimer. Der- 
udover skal de være mere bevidste om, 
at det er i de udenomsparlamentariske 
bevægelser det reelle alternativ til 
nedskæringspolitikken ligger. 





JAKOB LAUSCH KROGH 


»FOR DEN MINDSTE FORBEDRING" - OM 


VENSTREFLØJEN, REFORMER OG MAGTEN 


Gang på gang støder man på sætningen 
»loven er vedtaget af alle folketingets 
partier minus Enhedslisten", Der er ganske 
vist dem, der mener, at det betyder at EL 
har sat sig uden for indflydelse, men i vir- 
keligheden er det et styrketegn for socia- 
lister, at de ikke lader sig fange ind af alle 
hånde forlig og politiske studehandler. 


Fra tid til anden bliver der selvfølgelig 
vedtaget love, som er fornuftige, og som det 
er rigtigt at stemme for. Men det er 
efterhånden mange år siden der er blevet 
gennemført reformer af virkelig — eller bare 
minimal -— fordel for arbejderklassen. 


Alle større forlig og love gennem de seneste 
mange år har haft til formål at styrke magt- 
haverne og sikre kapitalens profitter, på 
bekostning af arbejderklassen. Det gælder 
alt fra skatte- og socialpolitik til siskkerheds- 
oguddannelsespolitik. 

Derfor er det også vigtigt at et socialistisk 
parti som EL fastholder nogle redskaber, til 
at styre klart i den del af klassekampen der 
udspiller sigi parlamentariske forsamlinger. 
Et vigtigt redskab er princippet ,for den 
mindste forbedring og mod den mindste 


forringelse", 
Åt balancere i praksis 


Det er utvivlsomt rigtigt, når nogle hævder 
at der kan være sager hvor det kan være 
svært entydigt at sige hvad der er 
forbedringer og hvad der er forringelser, men 
det vigtige er at have en rettesnor. Det helt 
centrale er at erkende at vi lever i et 
klassesamfund, hvor et lille mindretal ejer 
de fleste værdier og i kraft af det bestemmer 
det meste, hvor staten og de organer der 
administrerer samfundet er designet til at 
bevare samfundet i sin nuværende form, og 
ikke mindst er det vigtigt at erkende, ati et 
klassesamfund er der ikke noget der hedder 
»til samfundets bedste". 


Det er den opfattelse der adskiller 
socialistiske partier fra reformistiske. For 
eksempel bør det være utænkeligt for 
revolutionære socialister at stemme for 
finansloven, fordi det vil være en faktisk 
accept af det eksisterede samfund, af dets 
prioriteringer til fordel for borgerskabet, og 
hele dets undertrykkelsesapparat vendt mod 
arbejderklassen. 


Budgetforlig i kommunerne 


Når det så kommer til kommunernes 
budgetter, er det så sådan at socialister skal 
have en heltanden tilgang i byrådene end de 
har i folketinget? 

Nej, der er overhovedet ingen grund til at 
se forskelligt på det. Selv om selve 
undertrykkelsesapparatet ikke er noget 
kommunernes økonomi styrer, så er et 
budgetforlig en principiel accept aftingenes 
tilstand — en accept af at tage ansvaret for 
fordelingen af dårligdommene. 

Det har aldrig været fornuftigt, og i takt 
med at regering og statsmagt mere og mere 
indskrænker det kommunale demokrati, 
handlefrihed og økonomiske råderum, bliver 
det mere og mere ufornuftigt for socialister 
at indgå i budgetforlig. 

Mange vil sige, ,jamen kommunen er 
noget andet, den skal jo køre", Det er muligt, 
men det er vigtigt at gøre sig klart at 
borgerlige politikere ikke lader sig vælge til 
byråd bare for at det skal køre. De gør det 
for at få den til at køre til deres egen og 
deres klasses fordel. Og hvis ikke sociali- 
ster indtager samme attitude, og siger ,,Lad 
dem der vil tage ansvaret for elendighe- 


den gøre det. Vi afstår, for rammerne er 
kun til bagdel for vores klasse", så afskæ- 
rer man sig fra sin klasse, og især fra de 
dele der ønske at kæmpe for bedre forhold. 

Når man hører borgerlige (og ofte også 
reformistiske) politikere og medier, så får 
man indtryk af at socialstaten måske noker 
nødvendig, men mest et nødvendigt onde, 
som det hele tiden er nødvendigt at beskære 
og holde igen på. Det er også den linje der 
føres ud i liveti de kommunale budgetforlig, 
og den linje der heldigvis af og til fører til 
bevægelser og strejker nedefra. Her må der 
vælges side. Socialister skal selvfølgelig vælge 
modstanden og kampen side frem for 
budgettet, og det også selv om der måske 
ikke lige aktuelt er nogen kamp. 

En stor del af kampen mod regeringens 
omfordeling fra fattige til rige, må 
nødvendigvis foregå ikommunerne, hvorfor 
enhver ide om fællesskab med borgerlige og 
reformistiske partier der accepterer 
spillereglerne burde være bandlyst. 
Socialister må omvendt kræve at de øvrige 
partier i et byråd går med ind ikampen mod 
regeringens politik, hvis de skal tages alvorligt. 





FREDDIE NIELSEN 

KRISEN ER IKKE FORBI 


,»Nu bliver det bedre.” Finanskrisen er fortid.” 
»Til næste år kommer væksten igen.” Politi- 
kere, bankøkonomer og medier står i kø for at 
tale krisen væk og væksten i gang. Selvfølge- 
lig ønsker vi, at de har ret, for så bliver vi ikke 
fyret, velfærden kan undgå besparelser, og vi 
kan finde en billig bolig. Men desværre taler 
realiteterne imod dem. 


Verdensøkonomien er fortsat hårdt ramt. De største 
økonomier, USA, Japan og Europa, har stadig negative 
vækstrater, faldende BNP og historisk lave investeringsrater 
iproduktionen. Og Danmark er ingen undtagelse. 

Det danske bruttonationalprodukt (BNP) er faldet med 
næsten 5 pct. siden 2007. I 2009 bliver faldet på mere end 
3 pct. Den danske industriproduktion er faldet med mere 
end 21 pct. i år og investeringer i industrien med 8 pct. 
Forbrug, hushandler, bilsalg og andre symbolske baro- 
metre falder fortsat. Og for almindelige mennesker er det 
værste, at arbejdsløsheden stiger eksplosivt, ikke mindst 
for de unge. 

Når politikerne siger, at krisen er forbi, så bygger de det 
blandt andet på, at forventninger til 2010 er lysere. Fx tror 
flere, at de vil bruge flere penge næste år, og erhvervslivet 
forventer en bedring. Men fakta er anderledes. 
Ordreindgangen er stadig meget lavere end før finanskrisen. 
Selv om den forventes at stige i 2010, så er det stadig et fald 
på mere end 10 pct. Industriproduktionen forventes at 
falde med 4 pct og investeringer i maskiner med hele 36 
pct. 

Heller ikke verdensmarkedet kan trække hverken den 
globale krise eller den danske økonomi ud af dødvandet. 
Kina kan ikke holde gang i fabrikkerne, når ingen køber 
varerne. Kapitalen står ikke i kø for at smide penge efter 
noget, som giver lav profit eller kan tabes, hverken i Kina 
eller resten af verden. Det centrale er, at krisen ikke kun er 
en finanskrise, og at den stikker langt dybere. 


Mere end bare finanskrise 


Politikere og bankfolk omtaler kun krisen som en midler- 


tidig krise for finanssektoren afledt af boligboblen. Man 
kan ikke komme uden om, at finanssektoren er ude på 
dybt vand og kun blev reddet fra et globalt sammenbrud 
af en gigantisk statsstøtte. Finanssektoren havde skabt 
et finansielt cirkus, hvor risikobetonet låntagning blev 
flettet sammen med globale finansprodukter. Det skabte 
en situation, som satte en kædereaktion i gang, da de 
amerikanske sub-prime-lån kollapsede, og dermed blot- 
lagde bankernes virkelige situation. 

På overfladen var det den bristede boligboble og 
spekulative banker, som var forklaringen. Men ondets rod 
stikker langt dybere, for hvorfor kastede kapitalen sine penge 
efter spekulative værdipapirer i stedet for profitabel 
produktion? Den virkelige årsag til finanskrisen skal findes i 
den langvarige krise, som kapitalismen har befundet sig i 
siden 1970'erne. 

Kapitalismens logik er, at der skal tjenes penge. Penge tjenes 
først og fremmest gennem den merværdi, som skabes, når 
en ansat producerer værdi gennem sit arbejde, hvorefter 
kapitalejeren tilegner sig den ekstra værdi, kaldet profit. Denne 
profit omsættes i mere produktion, nye investeringer 
(kapitalakkumulation) og kapitalejerens privatliv. Men 
profitten er ikke evigt stigende, da kapitalejernes indbyrdes 
konkurrence bliver stadigt hårdere. 

Det tvinger kapitalejeren til at investere i ny teknologi 
for at få et forspring, som dog kun holder indtil de andre 
kapitalister anvender denne nye teknologi. Jo flere penge 
kapitalen tvinges til at anvende i maskiner/teknologi, des 
mindre bliver den menneskeskabte værdi, det vil sige den 
reelle profit. Denne proces gentages over tid og i en glo- 
bal skala og betegnes som profitratens tendens til fald. 


Zombie-kapitalisme 


Det er denne udvikling som forklarer krisens dybde. Den 
nyligt afdøde marxistiske økonom, Chris Harman, har påvist 
denne udvikling i sin sidste bog Zombie Capitalism. 
Profitraten er faldet til næsten halvdelen af niveauet i 
vækstboomet fra 1945-1970. Harman analyserede allerede 
i 1980'erne, hvordan profitratens tendens til fald kunne 
forklare krisens dybde og internationale karakter i mod- 
sætning til andre økonomer, som fokuserede på oliekrise 
og overproduktion. Harman argumenterede for, at den 





kapitalistiske økonomi havde faldende vækstrater, og at 
en stigende investering i teknologi skabte en konkur- 
rence, hvor kapitalen ikke længere kunne afsætte varer 
profitabelt. 

Et dansk eksempel på denne tendens er A.P. Møller 
Mærsk. Det dominerende forretningsområde er den glo- 
bale containertrafik, hvor Mærsk gennem opkøb har sik- 
ret sig en position som verdens største med 1/6 af ver- 
densmarkedet. Problemet for Mærsk er, at profitten er 
meget lav. Officielt skyldes det de lave fragtrater og forhø- 
jede oliepriser. Men i virkeligheden findes forklaringen 
på de lave profitter ide enorme investeringer i nye kæm- 
pestore containerskibe og de store opkøb. Det tvinger 
profitten nedad og Mærsks konkurrenter til at gøre det 
samme. Igen med fald i fragtraterne og dermed profit- 
ten. 

Chris Harman fastholdt gennem 1990'erne og indtil fin- 
anskrisen i modsætning til de fleste andre økonomer — 
også de socialistiske — at krisen i den kapitalistiske økonomi 
fortsat eksisterede, fordi profitraten fortsatte med at falde. 
Harman påpegede at væksten ikke steg i den virkelige 
økonomi, det vil sige i den produktion som skaber profit af 
arbejde. Han påviste at kapitalakkumulationen var faldet 
med op til 20 pct. siden 1970'erne. Harman forudsatte 
derfor, at krisen ville bryde ud med fuld kraft, når den 
lånefinansierede overfladevækst bristede. 

Harman anvendte Marxs grundlæggende analyse af 
kapitalismen, hvor profitten kommer fra og hvordan 
kapitalen fungerer til at belyse kapitalismen i dag. Vi kan 
bygge videre på denne analyse til at pege på, at hverken 
bankpakker eller øget forbrug i sig selv vil bringe kapitalismen 
ud af sin dybe krise. Forudsætningen for at genskabe pro- 
fitten er en destruktion af kapital. Ikke fordi Chris Har- 
man ønsker denne udvikling, da den enten kan antage 
form af en ødelæggende krig eller en meget dyb krise med 
massearbejdsløshed og voldsomme angreb på løn- og ar- 
bejdsforhold. Men Harmans pointe var, at kapitalismen 
som system ikke fungerer; den avler kun flere og dybere 
kriser. Og når den krisefri kapitalisme blot er en illusion, 
så har denne verdens store flertal ingen interesse i at re- 
parere og bevare kapitalismen. 





JAKOB NERUP 


Hvad skal den revolution egentlig? 


En revolution bliver oftest fremstillet som et 
udemokratisk kup, som en lille gruppe af socialister 
har fundet på skal gennemføres. I virkeligheden er det 
lige omvendt; revolutionen er både fredelig, 
demokratisk og nødvendig for det store flertal. 

Socialistisk revolution handler om at opbygge reel, 
folkelig magt. Det handler om en omfattende udvidelse af 
demokratiet. 

Under det kapitalistiske system baseres magthavernes 
magt sig til dels på at holde arbejderklassen splittet og dels 
på den følelse af afmægtighed over for systemet, som 
mange oplever. Almindelige arbejdspladser eller 
uddannelsessteder er et godt eksempel på den kløft der er 
mellem forestillingen om at vi alle har demokratisk 
indflydelse på vores eget liv og så den reelle virkelighed. 
Og at stemme til folketingsvalg hver fjerde år lukker ikke 
den kløft. Hvad enten det handler om vores arbejdsliv, 
livssituation eller klima, så efterlader markedskræfterne 
os meget ringe indflydelse på for alvor at styre de 
betingelser, vores liv og fremtid afhænger af. 


Revolution fra neden 


Derfor er revolutionen en nødvendighed for med 


demokratisk magt at sætte markedskræfternes profitjagt ud 
af spil. Hovedessensen i en socialistisk revolution er, at 
arbejderklassen overtager kontrollen over deres 
arbejdspladser for kollektivt og demokratisk at producere 
efter behov i stedet for efter profit. 

Således omorganiserer arbejderne forholdene i deres 
hverdagsliv på en sådan måde, at de kan udfordre og erobre 
magten fra den eksisterende magtelite. 

En socialistisk revolution skal være revolution ”fra neder'. 
Det betyder, at størstedelen af arbejderklassen aktivt tager 
del i at omforme samfundet og gennem revolutionen 
overtager kontrollen med de aspekter, der vedrørende deres 
eget liv. 

På den måde er revolution ikke kun et politisk spørgsmål. 
Den er i lige så høj grad et økonomisk spørgsmål, da det at 
overtage kontrollen med arbejdspladser også betyder at tage 
kontrollen over produktionsmidlerne og dermed også med 
samfundets samlede rigdom. 


Arbejderklassens befrielse 


For at opnå ægte frigørelse gennem processen med at erobre 
styringen med ens livsforhold, er det afgørende at kontrollen 
med produktionsmidlerne er demokratisk. Revolution fører 


således også tilen grundlæggende, ændring af forholdene 
rundt omkring på arbejdspladserne. For så længe en 
person har rettigheden til, i kraft af sin chefstilling, at 
kommandere ansatte rundt og endda blive betalt ekstra 
for dette privilegium, så er demokrati ikke andet end et 
hult ord. 


Inden for alle sfærer vil almindelige arbejdere på 
demokratisk vis diskutere hvad de har brug, for samt 
hvordan de mest hensigtsmæssigt opnår det. De tager 
kontrol over midlerne til at skabe en anden verden. 


Menen revolutionær proces er ikke kun begrænset til 
praktiske forandringer. Med så store samfundsændringer, 
hvori folk selv er aktive, følger samtidig en 
bevidsthedsændring, som gør demokratisering og 
ligeværdighed mulig. Således er den aktive revolution fra 
neden en forudsætning for arbejderklassens befrielse. 





ALEXANDER LASSITHIOTAKIS OG METTE HERMANSEN 

Der er intet, der tyder på, at den forsamling 
mennesker, der har sat hinanden stævne I 
Bella Centret, vil løse klimakrisen; selv om de 
hævder det. For i virkeligheden fremmer de 
for få og forkerte løsninger. 


Hvad er det for en forsamling, der mødes i København? 
Hvorfra får de deres legitimitet— hvis de da overhovedet har 
en sådan? Og er der nogen rimelighed i, at det er dem, der 
sidder med magten til at afgøre menneskehedens fremtid? 

Det lidt kryptiske navn ,,COP15" står for den femtende 
,Conference of the Parties', der er det øverste organ i FNs 
Klimakonvention (UNFECCC) fra 1992. 

Det er altså FN, der er rammen om mødet. Hos mange 
giver det etindtryk af, at det er, hele verden'— os alle sammen 
— der mødes for i fællesskab at drøfte problemer og løsninger. 
Det er desværre ikke tilfældet. Hverken FN eller COP15 er 
specielt demokratiske institutioner. 


FN har ingen reel magt 


I modsætning til den almindelige opfattelse er FN ikke blevet 
oprettet for at redde verden — men for at skabe nogle 
institutionelle rammer om de magtfulde staters ofte 
konfliktfyldte indbyrdes forhold. 

FN danner selvfølgelig også rammen om mange fornuftige, 
humanistiske aktiviteter. Men FN har i sig selv ingen reel 
magt, og når det handler om ting, der virkelig er af betydning 
for verdens magthavere, så bliver der trådt på bremsen. For 
eksempel klimatruslen. 

EN er derfor en modsætningsfuld størrelse — og netop 
klimakrisen viser disse modsætninger: på den ene side har 
FNs klimapanel af videnskabsfolk været med til at slå fast, at 
menneskeskabte klimaforandringer er et alvorligt problem. 
På den anden side bremser de stater i FN, der reelt har magt, 
for at de mål, som forskerne har sat op, kan nås. 

Hverken FN eller COP15 er mere end de stater, der er 


Vi må selv kæmpe for 
CO2-reduktioner 


… fortsat fra forsiden 


Lomborg får dog stadig sine millioner: Oveni de 15 millioner 
han fiki 2007, har han netop fået 18 millioner i november 
2009. 

Men nu snakker alle politikere om klimatruslen. 
Virksomheder kappes om at have en klimaprofil. Selv 
flyselskaber og energiselskaber som DONG og Vattenfall 
maler sig selv klimagrønne. Samtidig med at de udleder CO2 
iuanede mængder. 

Mange troede, at nu tog magthaverne endelig klimatruslen 
alvorligt. 

Men de magthavere, som snakker sig klimagrønne, hvad 
gør de i praksis? 

€… De bygger motorveje. Der er netop indgået aftale 

mellem alle partier undtagen Enhedslisten om 5-7 

milliarder kr. til udbygning af motorvejsnettet. (De Radikale 

overvejer dog deres stilling, men SF er med.) 

+ Defyrer folkivindmølleindustrien. Først ca. 1.700 på 

Vestas i sommers. I november 700 på LM Glasfiber i 

Lunderskov. 

+ De tillader flere kraftværker at fyre med kul (den 

værste energikilde CO2-mæssigt) i et energiforlig fra 2008. 

Listen kunne fortsættes med fx de regeringer i Tyskland 
og USA, der forsøger at redde bilfabrikker fra krisen med 
store tilskud til køb afnye biler. 

Selv den manøvre blev forsøgt gjort,,klimavenlig", da nyere 
biler angiveligt udleder mindre CO2. Men problemet er, at 
25 pct. af CO2-udledningen i en bils levetid sker mens den 








repræsenteret, og disse stater bliver ikke mere humanistiske 
eller ligger deres kortsigtede profit- og magtinteresser til 
side, blot fordi de sætter sig sammen om et bord. 

I FN sidder der en lang række af diktaturstater, og ved 
siden af dem sidder de mest magtfulde imperialistiske stater 
iverden. Det er ikke dem, vi kan regne med, vilredde verden. 

FN er altså ikke en form for ,,verdensparlament", Både FN 
og COP15 er netop forsamlinger af verdens ledere —ikke af 
reelle repræsentanter for verdens befolkninger. 


Ingen aftale mod 
stormagternes interesser 


Samtidig afspejler magtforholdene til COP15, ogi FN generelt, 
de ulige magtforhold, der er mellem stater i en imperialistisk 
verden. 

Der vil aldrig i et sådant forum kunne vedtages en aftale, 
der går imod stormagternes interesser. Og det er uafhængigt 
af, hvad flertallet af verdens lande og befolkninger måtte 
mene. 


produceres. 

Alle disse milliarder, hvor mange busser og tog kunne de 
penge ikke have givet? 

Hvor mange vindmøller kunne de fyrede på Vestas og LM 
Glasfiber ikke have produceret? 


Prioriteringer 


Prioriteringerne er klare, uanset om vi snakker klima eller 
velfærd: Hvis der skal fyres titusindvis af mennesker for at få 
profitterne op, så vinder profitjagten. 

Skal global opvarmning koste 100er af millioner menneskers 
liv og velfærd, så vinder profitjagten igen. 

De prioriteringer, som politikerne har i den nationale 
politik, ændres naturligvis ikke, bare fordi de mødes til 
konferencer og topmøder. 


Én aftale, to skridt 


Klimatopmødet kommer ikke til at levere resultater. Lars 
Løkke Rasmussen kalder det,, Én aftale, to skridt". Med andre 
ord: Efter det første skridt, København, kommer der ingen 
aftale. Men måske til næste år? 

Men ,hvad er det lige der skulle ændre sig på 6 eller 12 
måneder, der skulle gøre en aftale mere sandsynlig?" Ordene 
er Connie Hedegaards fra dengang hun stadig troede på en 
aftale i København. Det er under to måneder siden. 

Op til topmødet tegner der sig en alliance mellem USA, EU 
og Kina om, at der ikke skal ske noget i København. 100-vis af 
spindoktorer skal så få det til at se ud som om, at det skam er 
det mest fornuftige og et skridt på vejen. 

Er det måske ikke lige så godt (eller bedre) med en politisk 
bindende som med en juridisk bindende aftale? 

Den slags argumenter lammer ofte folk, der tror på det 
politiske spil. For den juridisk bindende Kyoto-aftale har jo 

TØR VI LÆGGE VORES FREMTID 
I HÆNDERNE PÅ FN? 


Både de afrikanske lande og flere små østater, hvis eksistens 
er truet af stigende vandstand i havene, har forsøgt at lægge 
pres på derige industrilande for at få dem til at forpligte sig 
til seriøse reduktioner i drivhusgasudledninger. Blandtandet 
forlod halvtreds afrikanske lande i et døgn forhandlingerne i 
Barcelona inovember. 

Men på trods af det, er det alligevel ikke dem, deri sidste 
ende sætter dagsordenen. Det er i stedet de rigeste, mest 
magtfulde og mest drivhusgasudledende stater i verden. 
Samtidig med at detnetop er de fattigste lande, de små østater 
ogandre lavtliggende lande, der lider mest under den globale 
opvarmning. 


Hvor ligger løsningen begravet? 


Magthaverne taler meget om nødvendigheden af en 
klimaaftale. Og efter topmødet vil de formentlig også forsøge 
at tale et dårligt resultat op som en sejr. 

Der er dog én afgørende grund til, at verdens ledere ikke 
ønsker at tabe ansigt i København: at de bliver pressede af 
verdens befolkninger. 

Men at magthaverne forsøger at tale befolkninger og 
bevægelser efter munden gør ikke COP15 til et demokratisk 
forum. 

De personer, der mødes i Bella Centret, kan ikke redde 
verden. Deres forsamling er heller ikke demokratisk. Og 
årsagen til de to ting er den samme; de både tænker og 
handler indenfor rammerne af et kapitalistisk system — og 
det udelukker såvel en reel repræsentation af verdens 
befolkninger såvel som reelle løsninger på klimakrisen. 


Løsningen ligger i stedet hos de befolkninger og 
bevægelser i hele verden, der ikke sidder med omkring bordet 
i Bella Centret. Det er dem, der kan og skal gennemtvinge de 
nødvendige, kollektive og solidariske løsninger — imod 
politikerne og de profitinteresser, de varetager. 





MIKKEL BIRK 


ikke virket. 

Ifølge den skulle fx Danmark have reduceret med 21 pct. i 
2012 i forhold til 1990. 12007 havde man nået 3.9 pct. De 15 
»gamle" EU-lande havde i 2009 nået lidt mere, nemlig 6,2 
pct. Når det om et år måske ser lidt bedre ud, skyldes det 
udelukkende, at den økonomiske krise fortsætter med at 
sænke væksten. 

Spørgsmålet er ikke, om aftalen er,,politisk" eller, juridisk”, 
men derimod om der sker faktiske og betydelige reduktioner 
iderige lande. Som tallene viser, sker det; bare meget lidt. 


Folkeligt pres 


Men snakken om politisk eller juridisk tjener til at nedtone 
forventningerne til topmødet i København. 

For magthaverne er under pres — ikke kun fra den risiko 
for at miste investeringer, som eksempelvis 
forsikringskoncernen Allianz bekymrer sig om. 

De er også under pres fra en voksende folkelig opinion, 
som kræver handling. Derfor lyver de og lader som om, de 
vil gøre noget, mens de fortsætter business as usual. 

For magthaverne har ikke noget valg, hvis de vil bevare 
magten. 

De er bundet ind i et system, hvor de er i indbyrdes 
konkurrence, Hvis én af dem skulle få den idé at tage 
videnskaben alvorligt frem for at maksimere profitterne, ja, 
så er kun én ting sikkert: De går nedenom og hjem i 
konkurrencen. 

Men vi andre, det store flertal af klodens befolkning, har et 
valg: Vi kan skabe et andet og mere rationelt system, som 
sætter mennesker før profit. I et sådant system ville 
klimatruslen være løst for længe siden — eller slet ikke være 
opstået. 





JØRN ANDERSEN 

Klimatopmøde for folket 





- en guide for klima-aktivster 


Under klimatopmødet i København foregår der meget andet end de officielle 
forhandlinger mellem politikere, embedsmænd og multinationale virksomheder i 
Bella Centret. For klimaaktivister fra hele verden er COP15 nemlig en anledning til 

at mobilisere flere til kampen, protestere i gaderne og diskutere klimaproblemer, 
løsninger og opbygningen af en stærk international klimabevægelse. 






limaforum09 i DGI Byen danner den 
sete: ramme for en folkelig 

debat under topmødet. Her er der både mulighed 
for at uddanne sig selv og hinanden i de tekniske 
aspekter, for at diskutere de politiske konsekvenser og 
sammenhængen med andre spørgsmål og problemer 
og ikke mindst for at debattere opbygning, taktik og 
strategi for de folkelige klimabevægelser. 
For folket og bevægelserne bliver det ikke kun ved snak 
under topmødet. En lang række aktioner, demonstrationer 
og happenings, planlagt af en bred vifte af bevægelser 
og organisationer skal vise magthaverne, at vi 
almindelige mennesker kræver hurtigt, effektiv og 
retfærdig handling mod klimaproblemerne nu! 
Denne guide giver en beskrivelse af de vigtigste 
begivenheder på den folkelige scene i forbindelse med 
topmødet. Både dem der sker på gaden og til møder i 
DGI-byen. 


Kl j maforu m09 7.-18. december i 


DGI Byen i København 

Klimaforum09 er folkets og bevægelsernes topmøde. 
Fra mandag den 7. til fredag den 18. december danner 
det rammen om omkring 200 oplæg og debatter, 50 
udstillinger, 3…0 klimafilm, musik, teater og meget mere. 
Mens FN's officielle klimakonference i BellaCenter er 
forbeholdt politikerne og deres embedsmænd, er 
Klimaforum09 åbent for alle, som har lyst til at være 
med til at skabe en socialt retfærdig og bæredygtig 
fremtid. 

Der er interessante og vigtige debatter om mange emner 
og spørgsmål. Socialistisk Arbejderavis bringer her en 
omtale af enkelte af dem vi mener er særligt 
anbefalelsesværdige. 

Læs mere og se hele programmet på 
www.klimaforum09.org. 


IS tendensens offentlige møde 


lørdag den 12. december kl. 20.00 Møde d. 12.: 
DGI-byen/Det Blå Rum kl. 20: Climate Change and 
Revolution, oplæg v. Jonathan Neale, (SWP) og andre 
oplægsholdere. 

Lørdag den 12. december er dagen for topmødets største 
demonstration. Den dag vil mange internationale 
medlemmer af IS Tendensen derfor være i København 
og vi indkalder derfor til et internationalt offentligt møde 
arrangeret af IS Tendensen. Mødet vil fokusere på 
vigtigheden af at revolutionære socialister engagere sig 
i klimakampen gennem de bredest mulige bevægelser 
og bringer argumenter om socialisme og et opgør med 
det kapitalistiske system ind i disse. En glimrende 
mulighed for at møde Internationale Socialister fra mange 
andre lande og deltage i en debat om sammenhængen 
mellem klimaproblemerne, det kapitalistiske system og 
kampen for socialisme. 


yy C | [ mate change and conflicts: 


the danger of future wars" søndag den 13. december 
kl. 15:15 

Arr.: Nej til Krig. 

Ifølge FN blev 20 millioner mennesker i 2008 hjemløse 


pga. katastrofer relateret til klimaforandringer. Uden 
drastisk og hurtig handling mod klimaforandringerne vil 
fremtiden byde på endnu flere oversvømmelser, tørker, 
sultkatastrofer og vandmangel, hvilket vil tvinge millioner 
af fattige på flugt og skabe krige og konflikter om de 
sparsomme og forsvindende ressourcer og landområder. 
Klimaforandringernes sammenhæng med krig og 
konflikter er derfor åbenlys og da Nej til Krigs møde er 
det eneste om emnet på Klimaforum09 er det bestemt 
et af de møder man bør prioritere at komme til. 


»Capitalism and the climate 


crisis: Left alternatives”" søndag den 13. december kl. 
16.15 

Arr. Enhedslisten 

Dette møde overlapper desværre mødet om 
klimaforandringer og krig. Ikke desto mindre er det også 
et af de møder, der i høj grad er værd at fremhæve. 
Enhedslisten har inviteret europæiske venstrefløjspartier, 
repræsentanter for det globale syd og fagbevægelsesfolk 
til en debat om den yderste venstrefløjs syn på 
klimakrisen og om dens rolle, politik og strategi i 
klimakampen. Den revolutionære venstrefløj har en 
vigtig rolle at spille i opbygningen af en stærk 
international klimabevægelse og en antikapitalistisk 
strømning i denne, og det er derfor nogle vigtige 
spørgsmål for den fremtidige klimakamp som 
Enhedslisten her inviterer til debat om. 


Reclaim DOWEeFr - Peoples 


Assembly, 16. December. Start ved Tårnby Station kl. 
8.00 

Climate Justice Actions demonstration den 16. december 
tegner til at blive den deltagermæssigt næststørste 
protest under topmødet. Aktion vil forsøge at bringe en 
lang række af antikapitalistiske emner sammen. 
Målet er at trænge ind på FN-området ved Bella Centret 
og skabe et rum for de stemmer, der ikke bliver hørt i 
Bella Centret. Op til 200 delegeret fra selve Bella Centret 
vil deltage i folkemødet. Aktionsformen er en ikke voldig 
civil ulydighed og demonstranterne vil prøve at presse 
sig igennem politikæderne og ind på FN-området. 

Det er den eneste demonstration der sætter fokus på 
at eliten på møde ikke handler på folkets vejede og at 
deres legitimitet er tvivlsom. Og det er den eneste aktion 
der er bevidste om nødvendigheden af at konfrontere 
magten, for at opnå reale klimaforbedringer, derfor er 
det er det en demonstration som alle antikapitalister 
skal støtte op om og mobilisere til. 


Folkelige protester 


klimatopmødet 

Ud over de vigtige møder og debatter på Klimaforum09 
er der også en række muligheder for sammen med 
mange andre mennesker fra hele verden at gå på gaden 
og vise verdens ledere, at der er et stort folkeligt krav 


Under klimatopmødet vil der være et væld af aktiviteter, her har du et par forslag til hvad du kan deltage i. 








om drastisk klimahandling nu. Demonstrationer og lignende under topmødet 
skal ikke kun tjene til at lægge pres på COP15-forhandlerne her og nu. Det 
skal også vise beslutningstagerne at der fortsat vil være et folkeligt pres for 
handling efter topmødet. Magthaverne skal vises at de også fremover vil 
blive mødt af stærke folkelige bevægelser som vil kræve handling lokalt, 
nationalt og globalt. 

Demonstrationerne skal også bruges til at styrke de eksisterende bevægelser, 
både ved at være en god og motiverende politisk oplevelse for dem der 
deltager og ved skabe opmærksomhed i resten af befolkningen omkring 
klimaproblemerne og om at der er folkelige bevægelser, der mobilisere 
omkring at løse dem. 

Alt dette kan kun opnås hvis det lykkes at skabe et rum og et udtryk der 
virker tiltrækkende på den bredest mulige skare at mennesker, der ønsker 
hurtig og effektiv handling på klimaområdet. 

Her bringes en kort beskrivelse af tre af de vigtigste demonstrationer i 
København under topmødet. 


12 m= decem ber -— Global day of action 


Den store folkelige demonstration den 12. december kl. 13 i København. 
Planet first — people first. 

Dette er den absolut vigtigste begivenhed under topmødet. Demonstrationen 
den 12. december kl. 13 fra Christianborgs Slotsplads til Bella Centret bliver 
topmødets største og bredeste begivenhed med mange internationale 
deltagere. Demonstrationens officielle grundlag er et krav om hurtigt, retfærdig 
og effektiv handling, og om at den vestlige verden tager det største ansvar. 
Det brede grundlag har tiltrukket et hidtil nærmest uset stort antal anbefalere 
i skrivende stund er der ovre 470, fra 64 lande - heriblandt over 100 danske, 
som spænder fra klimaorganisationer over udviklingsorganisationer til 
fagforeninger og politiske partier. 


System change not climate chance 


Samtidig er der parolefrihed på demonstrationen og dermed mulighed for at 
fylde de generelle rammer ud, med bl.a. mere radikale socialistiske budskaber. 
Dette kan bl.a. ske gennem den store og farverige antikapitalistiske blok, 
System change — not climate change, hvori IS Tendensen vil have en underblok. 
Dette er dagen hvor klimabekymrede mennesker fra alle baggrunde kan 
mødes til en stor fælles, festlig, folkelig og fredelig demonstrationen og er 
derfor et must for klimaaktivister fra hele landet. 

| en række byer landet over arrangeres der desuden billig fællestransport til 
demonstrationen og der er således ingen undskyldning for ikke at komme 
med. Læs mere, bl.a. om transport fra provinsen, på www.12dec09.dk. 


The Human Flood 


Fordemonstration den 12. december kl. 10 fra Halmtorvet i København 
Friends of the Earth International(FOEI) arrangerer denne fordemonstration 
til People first -Planet First, som frem for alt skal sætte fokus på 
nødvendigheden af global retfærdighed i forhold til klimaproblemerne og 
løsningerne. The Flood medbringer vidneudsagn, videoer, billeder og historier 
om flok i verden der i dag er ramt af klimaforandringer. Fra Halmtorvet går 
demonstrationen til Christiansborgs Slotsplads, hvor FOEI slutter sig til System 
Change — not climate change blokken i den store demonstration. Se mere 
på www.foei.org. 


Følg med … 


Se mere om klimatopmødet og protesterne mod 
www. modkraft.dk 


www.12dec09.dk 
www.climate-justice-action.org 
www.klimaforum09.org. 

RECLAIM POWER 


- Pushing for Climate Justice 


Jesper Juul Mikkelsen har talt med David Balleby Rønbach, der er 
aktivist fra Climate Justice Action (CJA), for at høre mere om CJA 
og hvad planerne er under topmødet. 


CJA er et netværk, som havde deres første 
forsamling i 2008 efter et internationalt op- 
råb, som cirkulerede verden rundt, og som 
handlede om, at vi ikke tror på markeds- 
løsninger, og vi tror ikke på, at vi kan have 
uendelig vækst på en lille planet — altså et 
netværk baseret på et relativt radikalt call out. 
Man kan sige, at CJA er det tætteste vi kom- 
mer på en form for institution blandt de for- 
skellige grupper, som hidtil har kæmpet 
klimakampen lokalt eller hver for sig, men 
nu er begyndt at identificere en fællesgrund, 
hvor en hel masse forskellige bevægelser be- 
gynder at føle, at man har nok samhørighed 
til at danne en form for netværk. CJA består i dag af alt lige fra nordamerikanske venstre- 
orienterede NGO'ere over oprindelige folks bevægelser i Sydamerika og bondebevægelser 
fra Brasilien og Thailand til venstreradikale grupper fra Nordeuropa. Grupper som alle 
har identificeret, at klimatruslen er et strukturelt problem, og at man ikke kan adskille 
klimatrussel og kapitalisme. I CJA har vi så taget det et skridt videre, da vi er begyndt at 
lave aktivisme sammen, og vi har en del ting vi er fælles om, eksempelvis en fælles presse- 
gruppe og fælles aktioner. 


David Balleby Rønbach 
(Foto: Arbejderen) 





Hvordan har i oplevet optakten til klimatopmødet? 

Der har i det hele taget været en meget kraftig og sammenhængende diskurs i medi- 
erne, som handlede om at dæmonisere. For mere end et år siden begyndte de allerede 
med de her , politiet-træner-til-klimatopmødet-videoer" hvor de gennemdramatiserede 
topmødet med et upolitisk fokus på sammenstød på gadeplan, og de forsøgte at skabe et 
billede af demonstranterne som nogle, der kun var interesserede i vold. Det var tydeligt, 
at der var lagt i ovnen til et eller andet, og så kom den her lømmelpakke som den natur- 
lige følge af deres skræmmekampagne. 


I forlængelse af det, hvad vil du sige til dem som siger: ,Jeg er ikke sikker på at jeg tør at 
demonstrere"? 

For det første tror jeg, at man skal forstå at tiltag som lømmelpakken, handler om at 
skræmme folk væk fra at demonstrere, og det er jo lige netop derfor man skal gå ud og 
demonstrere. Det er jo netop der, det bliver vigtigst. 

Det er den ene side af det, men den anden side er, at hvis man følger med i den seneste 
videnskab, har vi god grund til at være bange. Vi skal være rigtig bange for klima- 
forandringerne! Udsigten til at få nogle bøder eller nogle dage i spjældet sammenlignet 
med den katastrofe der på vej, der synes jeg, vi skal være meget mere bange for katastro- 
ten: 


Til demonstration d. 16. december er det da rigtigt i vil bryde ind i Bella Centret, som dele 
af pressen siger? 

Demonstrationen d. 16. december hedder Reclaim Power — Pushing for Climate Justice, 
og selvfølgelig har en sensationalistisk presse fokuseret meget på vold. Det politiske vi vil 
er, at vi vil trænge ind på konferenceområdet, og vi vil gøre det ved hjælp af civil ulydig- 
hed og konfrontativ ikke-vold. Vi vil forstyrre konferencen inden for murene, men ikke 
ved at bryde ind i Bella Centret. Det er rigtigt, at vi vil forsøge at afbryde sessionerne 
indenfor, men det vil vi gøre ved, at mange af vores venner der er indenfor vil aktionere og 
så gå ud fra mødet, for at lave det som egentligt er målet; nemlig at lave et People's Assembly 
uden for murene på FN-området. 


Nogle på venstrefløjen vil sige, at jeres aktion d. 16. er for radikal, og at i skræmmer folk 
væk. Har i tænkt over det? 

Ja, det har vi selvfølgelig. Hele CJA er et væld af forskellige bevægelser, taktikker og 
aktionsformer, og der vil altid skulle indgås en eller andet form for kompromis. Det vi skal 
huske er, at det er en ikke-voldelig aktion, og jeg tror ikke, der er nogen der vil komme til 
skade den dag. Men på den anden side mener jeg, at konfrontationen er nødvendig for at 
animere det modsætningsforhold, som eksisterer mellem dem indenfor, der har magten, 
og så os udenfor der ikke bliver hørt. Vi prøver ikke at sige, at vi er folket, men vi prøver på 
at sige, at vi er de sociale bevægelser, der eksisterer, fordi vi ikke er repræsenterede i det 
politiske system. Og vi prøver at sige at man lytter mere til kapitalens interesser, end 
man lytter til dem, som bliver påvirket af klimaforandringerne. Så det er ikke fordi vi vil 
ind og være en del af deres cirkus, men vi vil overtage deres cirkustelt. Vi vil generobre 
magten til at kommunikere, for det er der deres primære magt ligger; nemlig at det er 
dem, der får lov at tale til befolkningerne. Vi mener der er rigtig mange ligesom os, der 
ikke får en stemme i forhold til klimaproblematikken, og vi mener ikke vi kan erobre det 
vi vil erobre, nemlig den opmærksomhed som tilkommer os alle udenfor, ved at stå på en 
mark langt væk fra topmødet og holde et møde. Vi bliver nødt til at intervenere i deres 
legitimering af falske klimaløsninger. 


Eee 
Efter planen vil folkemødet mellem demonstranter og deltagere i topmødet d. 16. 
december starte kl. 8.00 ved Tårnby station 

NASSER SE TEN 





i Løsninger på klimaproblemet vil 
kræve et opgør med nyliberalismen 
og den underliggende 
 markedslogik. 


HVORFOR KAN KLIMAKRISEN IKKE LØSES PÅ 
MARKEDETS PRÆMISSER? 


Truslen fra global opvarmning kræver radikale løsninger. Den måde, der produceres på 
under kapitalismen, er i konflikt med naturen og skal ændres fundamentalt for at 
forhindre de truende klimaforandringer. Men kan kapitalismen rumme en grøn 


revolution? 


Grunden til magthaverne ikke gør noget for at mindske 
den globale opvarmning er at finde i kapitalismens natur 
oginyliberalismen. Derfor står det system vi lever under i 
vejen for reelle og retfærdige klimaløsninger. 

Enhver kapitalist er nødt til hele tiden at investere i den 
nyeste arbejdsbesparende teknologi for at være 
konkurrencedygtig og derved kunne blive på markedet. 
Før denne nye teknologi bliver taget i brug af andre 
producenter på markedet, kan det hæve den enkelte 
kapitalists profit, fordi han kan producere sine varer 
billigere end sine konkurrenter — men efterhånden som 
den nye teknologi udbredes, må hele processen starte forfra. 

Denne proces er modsætningsfyldt: på den ene side 
hæver den profitten for den enkelte kapitalist i et stykke 
tid, på den anden side underminerer den kapitalisternes 
mulighed for at få profit. I følge Marx er det nemlig 
arbejderne ogikke maskinerne, der skaber profitten, fordi 
kapitalisten betaler mindre i løn til arbejderen end værdien 
af det arbejde, som arbejderen yder. Idet arbejderen 
fortrænges mere og mere af maskinerne, forsvinder kilden 
til profit. Det er den mekanisme, Marx kaldte profitratens 
tendens til fald — og det er en af de indbyggede 
modsætninger i kapitalismen, som gør, at det ikke er et 
bæredygtigt økonomisk system. Profitraten er profitten set 
i forhold til kapitalistens samlede inverteringer i maskiner, 
arbejdskraft og alt andet der er nødvendigt for 
produktionen. 


I slutningen af 1960'erne blev profitraten halveret i de 
industrialiserede lande, og dette var et problem for 
kapitalismen. Det er i dette problem, nyliberalismen har 
sine rødder. Den stabiliserede kapitalismen på to måder: 
for det første ved at holde profitraterne på et kunstigt højt 
niveau ved at angribe arbejderklassen og stoppe de høje 
reallønsstigninger der fulgte i kølvandet på 2. Verdenskrig. 
For det andet ved at begynde en tilbagerulning af 
velfærdsstaten i form af udlicitering, indføring af 
markedslogikker i det offentlige og en enorm ideologisk 
kamp mod alternativer til markedet. 


Nyliberalisme betyder øget 
konkurrence… 
I det kapitalistiske system er det ikke kun de enkelte 


selskaber, der konkurrerer mod hinanden; det er også 
staterne. Ognyliberalismen har betydet en liberalisering af 


verdenshandlen, hvilket har øget den globale konkurrence. 
Staternes magt afhænger af styrken af deres industri, 
banker osv., og derfor støtter staterne dem. 

For at stoppe klimatruslen er det nødvendigt at gøre op 
med de største selskaber i de største lande, hvor af flertallet 
er olie- eller bilproducenter. Men den øgede konkurrence 
mellem landene besværliggør dette en del. 


I forhold til at finde løsninger på den globale opvarmning 
fører nyliberalistisklogik til kyniske konklusioner. I Danmark 
afskaffede man kulstoppeti 2008 med henvisning til, at det 
gik ud over konkurrenceevnen, og dette billede gentager 
sig andre steder. 

Stern er tidligere cheføkonom i Verdensbanken. I 2007 
udkom hans rapport om klimaproblemet. I rapporten 
frarådede han kraftigt ethvert forsøg på at stabilisere CO2- 
niveauet i atmosfæren på under 550 ppm. Det ville ikke 
kunne betale sig økonomisk. I samme rapport beskrev man, 
at en stabilisering på 550 ppm ville betyde 50 % risiko for 
temperaturstigninger på mere end 3?C, og en betydelig 
risiko for større temperatur stigninger. Desuden nævnte 
man, at en temperaturstigning på 3'C kunne betyde at 
Golfstrømmen stopper, hvilket vil skabe istid i Nordamerika 
og Vesteuropa og ville medføre store problemer med 
vandsikkerheden. 


En anden fortaler for tilpasning til problemet er 
Nordhaus, der argumenterer for at en temperaturstigning 
på 6?C i 2100 kun vil medføre et fald i BNP på 3%. Derfor 
kan det ikke betale sig at gøre noget; det er billigere at 
tilpasse sig. 


….g mindskning af statens rolle. 


Samtidig med at nyliberalismens ideologiske program er 
en mindskning og markedsgørelse af staternes rolle, bliver 
der investeret massivt i en bestemt del af staten: politi og 
militær. I følge nyliberalismens logik er statens væsentligste 
rolle at sørge for opretholdelse af den nuværende 
samfundsorden. Derfor er lømmelpakken helt i 
overensstemmelse med nyliberalismen. Dette fokus på 
politi og militær kommer også frem i nyliberalismens tilgang 
tilden globale opvarmning. 

I 2003 udgav Pentagon en klimarapport, hvor de beskrev 
scenarier med manglende fødevare- og vandsikkerhed og 


energiressourceknaphed. I stedet for at finde en måde at 
mildne, eller om muligt stoppe disse konsekvenser, foreslog 
Pentagon derimod, at USA skulle opruste militært for at 
beskytte sig mod angreb og klimaflygtninge fra de lande, 
der vil blive hårdest ramt af klimaforandringerne. Krige 
om ressourcer kunne i følge rapporten ikke tænkes af 
komme fra USAs side. 


Opgør med nyliberalismen 


Et basalt kig på kapitalismen og nyliberalismen har altså 
allerede afsløret en række forhindringer for en grøn 
omstilling af samfundet. 

Nyliberalismen tilbyder os kun markedsløsninger, der ikke 
rammer konkurrenceevnen. Men det er tydeligt, at et opgør 
med bil-, olie- gas- og kulindustrien og de nært beslægtede 
industrier, der generelt er de største i mange lande, vil gøre 
det. 


Det er altså utænkeligt, at en nyliberalistisk regering vil 
gennemføre de nødvendige tiltag for at stoppe den globale 
opvarmning. Og det er sikkert at regeringerne vil gøre meget 
for at forhindre et indgreb fra staten, der reelt vil gøre op 
med bare dele afnyliberalismen. For et sådant indgreb vil 
afsløre et alternativ, hvor man kan planlægge sig ud af store 
problemer, og hvor staten kan gennemføre sociale løsninger 
på dem. Derfor vil sociale løsninger på klimaproblemet 
kræve et opgør med nyliberalismen og den underliggende 
markedslogik. 


Grønne kapitalister 


Men kapitalismen og nyliberalismen er ikke bare sådan at 
komme af med. Kapitalismen vil altid tilpasse sig mest 
muligt, og den herskende klasse vil forsøge at blive siddende 
på magten for enhver pris. Se bare på Pentagons forslag til 
at overleve pludselige klimaforandringer. Efter magthaverne 
begyndte at anerkende klimaproblemerne, står politikere 
og store selskaber også pludselig i kø for at gøre deres 
hoser grønne overfor den bekymrede forbruger. 


Nogle kapitalister foreslår øget nyttevirkning i brug af 
råstoffer og energi som vejen ud af problemerne. Men det 
forslag har en svaghed: når nyttevirkningen i brug af fx 
energi øges hos en kapitalist, stiger hans profit — og 
produktionen udvides. Fordi der nu bliver produceret mere, 
stiger forbruget af energi totalt. Øget nyttevirkning i brug 
af fx fossile brændstoffer alene løser ikke problemet, for 
kapitalismens logik skal nok sørge for, at forbruget stiger. 

Skal vi gøre op med den logik skal vi gøre op med det 
system, der sætter penge over mennesket: kapitalismen. 





CHRISTINE BERGEN OG ANNE LANGE 

FRIFINDELSER FØRTE TIL 
LØMMELPAKKE 


Det var ikke muligt for politi og anklagemyndigheden at få dømt uskyldige demonstranter 
efter rydningen af Ungdomshuset på Jagtvej. Derfor er loven nu lavet om. 


"Med denn inye Tomme å Ka kirærare der blok åd deres i 
male ner år ålere i fængsel - og de & 
matte AUG eføelsen, i 





Det så ikke godt ud. Rydningen af Ungdomshuset på 
Jagtvejen endte i gadekampe og en by i oprør. Politiet, 
anklagemyndigheden og dommervagten måtte arbejde på 
overtid, og ved hjælp af hjemmestrikkede politirapporter blev 
hundredvis af demonstranter og tilfældige forbipasserende 
varetægtsfængslet. Anklagemyndigheden forsøgte 
efterfølgende at få dømt de indfangne for de uroligheder, der 
var opstået på baggrund af rydningen. Problemet var bare, at 
man ikke havde fanget de rigtige. 

Statsadvokaturet var ikke tilfreds med resultatet. Det fik 
statsadvokat Charlotte Alsing Juul til at udtale følgende til 
politiken.dk d. 15. maj 2009: 

»Vi vil se på, om dommen (Knibtangssagen, red.) kan give 
anledning til en lovændring i fremtiden for, hvornår man er 
med i en demonstration. I en sag som den her, er det meget 
svært at bevise ud fra den lovgivning, vi har nu«. 

Forsvarsadvokaterne i Knibtangssagen havde en heltanden, 





50 skraldemænd fra firmaet H.C. Svendsen (HCS) blev i 
midten af oktober fyret efter tre ugers strejke, fordi de 
krævede ordentlige arbejdsforhold. HCS direktør Sten 
Rigge sagde tydeligt på TV hvorfor. ,,Betydningen for 
os, hvis vi skulle implementere de vilkår (sikre arbejds- 
forhold, red.), det ville være, så er vi ikke konkurrence- 
dygtige." 

Strejken var den femte på tre måneder. Det var utilfredshed 
over mangel på ordentligt udstyr til at rengøre skraldebilerne 
indvendig, sikkerheds sko og andet arbejdstøj, der udløste 
dem. Men det var ledelsen forsøg på at gå bagom 
sikkerhedsrepræsentant og talsmand, der udløste den sidste 
strejke. Som skraldemændene skrev da de begyndte strejken: 

»Virksomheden har igen brudt tilliden ved at ringe til 






og meget mere fortrøstningsfuld, opfattelse af dommen og 
ikke mindst af de fremtidige perspektiver. Advokat Niels Anker 
Rasmussen udtalte til samme artikel: 

»Dommen er en glædelig markering af, at den 
grundlovssikrede forsamlingsfrihed bliver taget alvorligt / 
… jeg tror næppe, at anklageren får held til at få politisk 
opbakning til en lovændring, der betyder, at det automatisk 
er ulovligt at deltage i en demonstration, hvor der bliver 
kastet med sten. Deterjo grundlovsstridigt«. 


Men han tog fejl. Med den nyligt vedtagne lømmelpakke, 
bøjes, hvis ikke knækkes, retten til at demonstrere. 

Det store problem for politi og anklagemyndighed var, at 
de demonstranter eller tilskuere som befinder sig i 
umiddelbar nærhed af optøjer, men som ikke deltager eller 
tilslutter sig, af både Højesteret i 1996 og af Østre Landsret i 
2009, er kendt uskyldige. Det er da selvfølgelig en træls 


medarbejderne og fortalt dem at der forelå en aftale mel- 
lem virksomheden, medarbejdernes talsmand og sikker- 
hedsrepræsentant om, at de skulle foretage tømninger, 
der måtte være i strid med Arbejdstilsynets foreskrifter og 
derved tilsidesætte deres egen sikkerhed.” 

En sådan aftale forelå selvfølgelig ikke, derfor indkaldte 
skraldemændene til fagligt møde for at få en dialog med 
ledelsen. Men ledelsen ønskede konflikt for at slippe af med 
de nyorganiserede skraldemænd, og ansætte nogle, der 
accepteret dårlige sikkerhed. I stedet for dialog kontaktede 
ledelsen i HCS Dansk Industri (DI) og fik opbakning til at tage 
konflikten i arbejdsretten og efter tre uger fyre 
skraldemændene. 


Politiet spiller arbejdsgivernes spil 


Da skraldemændene blev fyret forsøgte de at blokere 
Amager- og Vestforbrænding. Dette lykkes ikke, fordi 
blokaden flere gange blev brudt af politiet med hunde, 
peberspray og stave. Skraldemændene var ikke forberedte 
på politiets adfærd, de havde som mange andre en 
forventning om at politiets primære opgave er at bekæmpe 
kriminalitet.,,Brug jeres kræfter på at stoppe skyderierne" 
Lød råbene da politiet begyndte at bryde blokaden. 

Fagforeningsledere og venstrefløj fraværende 

50 skraldemænd kan ikke vinde en konflikt med DI og 
politiet alene. Derfor havde de brug for støtte. Efter 
fyringerne holdt skraldemændenei storbyerne fagligt møde, 
flere steder endte det med solidaritets-strejker. Næsten alt 
andet støtte var fraværende. På det første strejkestøtte-møde 


situation for den udøvende magt, når det er de eneste der 
kan anholdes og anklages. De løber jo heller ikke væk; hvorfor 
skulle de? De harjo ikke gjort noget ulovligt. 

Det er nu lavet om med den seneste gave fra VK-regeringen 
og deres støtteparti Dansk Folkeparti. Nu kan de lømler, der 
formaster sig til at være inærheden af uroligheder, fængsles 
og dømmes. Hvordan har regeringen dog skruet det sammen? 
Meget nemt, elegant og uden mellemregning flytter loven 
ansvaret. Demonstranternes ansvar er ikke længere for sig 
selv og egne handlinger, nu er man som demonstrant ansvarlig 
for andres handlinger også. 


Argumentet i de seneste anklager om deltagelse i 
uroligheder ($$134, 134a) har ifølge anklagemyndigheden 
været, at bare det at høre eller at se andre kaste med sten 
bør føre til en dom for deltagelse — altså hvis man ikke bare 
forsvinder fra området omgående. 

Det virker lidt sort, ikke sandt? Lad nogle eksempler kaste 
lys over dette sorte. 

Hvis en mand står og fumler med sin cykel på vej hjem fra 
sit studies fredagsbar, og han bor i en opgang i den gade, 
hvor der er der ifølge politiet foregår uroligheder; ja så kan 
han, hvis han ikke hurtigt nok flytter sig, blive dømt for 
deltagelse. Det lyder måske søgt. Men det blev ikke desto 
mindre forsøgt under rydningen, og den unge mand endte i 
varetægtsfængsel fordi han boede for tæt på uroligheder. 

Eller hvad med de demonstranter der gerne vil væk men 
ikke kan? 

Hvad med strejker eller blokader? Med en tanke på 
skraldemændenes nylige aktioner på Vestegnen, og særligt 
på politiets indblanding i faglige stridigheder, kan man vist 
godt forvente sig en tårnhøj bøde eller 40 dage bag tremmer 
for at stå ved siden af, når politiet vurderer at man står i 
vejen. 

40 dage, hvorfor nu det? Jo det er så simpelt, at hvis den 
brøde politiet vurderer du begår, har en straf på 40 dage 
ubetinget, så ryger man direkte i varetægtsfængsel. Det gør 
jo unægtelig dommervagtens arbejde noget nemmere. Det 
vil ikke længere være nødvendigt at beskæftige sig med 
unødige detaljer om skyld eller deltagelse; har du været der, 
er du automatisk skyldig. 

Der er ikke meget andet at sige om denne hovsa-lov, end 
fordømt! Dømt før dom, og fordømt at vedtage en lov, der 
giver borgerne ansvar for handlinger, de ikke selv begår. Det 
er ikke en såkaldt retsstat værdig. Fordømt. 





AF LISBETH BRYHL/FORÆLDRE MOD POLITIBRUTALITET 


var den eneste fagforeningsleder, der dukkede op næst- 
formanden i Norsk Transportarbejderforbund. De havde 
sendt en delegation for at støtte de danske skraldemænd. 
Den Danske fagbevægelse og venstrefløj var fraværende. 
Kun enkelte fra Enhedslisten, SUF og den yderste ven- 
strefløj støttede strejken. 


Nederlag demoraliserer 


Under strejken fremhævede skraldemændene, at hvis ikke 
HSC blev stoppet ville også andre arbejdere blive udsat for 
samme behandling, og derfor var kampen nødvendig. Efter 
nederlaget stod det klart at konklusionen var en anden. En af 
skraldemændene sagde, at han aldrig ville lade sig fritstille 
igen. Det er værd at huske. 

Når en arbejdergruppe er villige til at tage kampen skal de 
støttes, ikke kun fordi deres kamp er rimelig, men også, fordi 
andre arbejder følger med i konflikten. Når dem der kæmper 
taber tør andre ikke tage kampen. I den nuværende krise er 
HCS ikke den eneste virksomhed, der forsøger at presse 
arbejderne for at opnå en konkurrencefordel. Derfor er der 
brug for en venstrefløj, der prioriterer strejkestøtte-arbejde, 
dvs. at opbygge solidaritet med de strejkende på andre 
arbejdspladser og uddannelsessteder. Det kan bedst gøres, 
hvis venstrefløjen er organiseret. På sidste årsmøde vedtog 
Enhedslisten, at begynde opbygningen af faglige netværk 
blandt sine medlemmer. Velfungerende faglige netværk i 
Enhedslisten kunne have skabt et bedre udgangspunkt for 
strejkestøtte-arbejdet. Derfor er det nødvendigt, at være med 
tilat opbygge Enhedslistens faglige netværk. 





JAKOB KROGH 


Socialistisk Arbejderavis 


SIN 


NEAL 





KAPITALENS 
HUSHOLDNING 


Hvert år vedtager det danske 
Folketing en finanslov. Det er statens 
budget, som regulerer udgifter for 670 
milliarder kroner og indtægter for 576 
milliarder kroner. Pengene fordeles 
efter et større forhandlingscirkus, hvor 
teatertorden og Dansk Folkepartis 
rituelle islamofobi fylder det meste. 
For realiteten er, at kun meget få 
penge aftales ved selve finans- 
lovforhandlingerne. I år kun 16,5 
milliarder kroner, hvilket svarer til 2,5 
% af finansloven. 


Langt størsteparten af pengene på 
finansloven er allerede aftalt i flerårige 
forlig, som efterhånden alle partier 
deltager i. Det gælder forsvaret, politiet, 
uddannelse, dagpenge, pension, 
efterløn, klima og trafik. Disse aftaler 
indeholder den enighed om at 
understøtte kapitalismen, der er 
mellem partierne i det danske politiske 
system. Disse flerårige aftaler sikrer 
det danske erhvervsliv en rolig 
nattesøvn, fordi de ikke behøver at 
frygte hverken valg eller akutte 
bevægelser udenfor Christiansborg. 
Sådan har det ikke altid været. Det er 
en tendens, som er blevet stærkere 
og stærkere op gennem 1990f'erne og 
dette årti. Forklaringen er desværre 
den enkle, at nyliberalismen som 
politisk forudsætning er blevet 
Christiansborgs grundlov. Det er 
grundlov for kapitalismens husholdn- 
ingsregnskab, socialister ikke kan 
acceptere. 


Staten sørger for kapitalismens 
husholdning. Hver fjerde krone bliver 
brugt på kollektiv reproduktion 
(børnehaver og skoler). Fire ud af ti 
kroner bruges på vedligeholdelse af 
arbejdskraften (dagpenge, pension, 
bistandshjælp) og hver femte krone 
prioriteres til opretholdelsen af 
magtapparatet (politi, militær, 
domstole, fængsler). 

Finansloven er ikke blot et regnskab 
over udgifterne, men også indtægt- 
erne. Det vil sige omfordeling af 
værdier i det danske samfund. Langt 
de fleste penge, som staten får ind, 
kommer fra de almindelige danske 
lønmodtagere. Personskatten udgør 
42 %, hvoraf kun en brøkdel kommer 
fra de rigeste. Moms og afgifter leverer 
46 %, og det er igen almindelige 
mennesker som betaler moms for 
madvarer og afgifter for øl/tobak. 
Erhvervsskatten udgør 7 %. 


At stemme ja til finansloven, er at 
stemme ja til penge til et militær, som 
fører krig i Afghanistan og til finan- 
siering af diskrimination af 
indvandrere. Disse principielle 
spørgsmål burde i sig selv sikre et nej. 
Selv om en finanslov måtte indeholde 
mindre forbedringer til nogle grupper, 
så vil det store regnskab altid være til 
fordel for de rige og erhvervslivet. 
Derfor kan socialister aldrig stemme 
for en finanslov og dermed være 
medansvarlige for krig, diskrimination 
og omfordeling til de rige. 





JAKOB NERUP 


Finanslov 2010: 






NYLIBERALISTISK 
KRISEPOLITIK KØRT FAST 


Med finansloven for 2010 har regeringen Lars Løkke Rasmussen 
fået vedtaget sin første egenhændige finanslov. Men, selvom der 
synes at være et opsving på vej, tyder alt på, at ledigheden fortsat vil 
være stor og stigende i de kommende år Krisen er med andre ord 
langt fra ovre og arbejdsløsheden endnu mindre. 


Der er altså fortsat brug for en aktiv 
krise og finanspolitik, der bekæmper 
ledigheden og øger beskæftigelsen og den 
økonomiske vækst. 


Begrænset beskæftigelse 


Men regeringen synes mere optaget af - 
med det stigende statsunderskud som alibi 
- kun at gøre den allermest nødtvungne 
indsats for at øge den økonomiske vækst og 
modvirke arbejdsløsheden. 

I regeringens oprindelige finanslovforslag 
var der kun lagt op til at fremrykke offentlige 
investeringer med omkring 10 mia. kr. 
Endvidere var der i betydelig udstrækning 
tale om,,gamle penge", som indgår i allerede 
indgående aftaler omkring trafik- 
investeringer, forhøjelse af kommunernes 
anlægsramme som led ikommuneaftalen 
for 2010, Grøn vækst samt Kvalitetsfonden 

Dette supplerede ved finanslovsaftalen 
med Dansk Folkepart med en ny vækst- 
pakke på godt 5 mia. kr. over 4 år. Heraf vil 
imidlertid kun godt halvdelen blive 
udmønteti 2010. 

Den samlede reduktion i ledigheden 
herved vil i den forbindelse blive i størrel- 
sesordenen 10- 15.000 personer, hvilket 
skalsammenholdes med, at ledigheden må 
formodes at stige til op imod 135.000 tusind 
personer inden udgangen af 2009 og op til 
180.000 iløbetaf2010. 


Fodslæbende økonomisk 
politik 


Det er på ingen måde god økonomisk 
fornuft, når regeringen ikke gør en mere 
omfattende indsats for at bremse arbejds- 
løsheden, Tværtimod er det eneste rigtige i 
økonomiske krise - og arbejdsløshedstider 
at inddæmme krisen, så nedsvinget ikke 
bliver for dybt og langvarigt og at få ledige 
hænder og produktionsressourcer i arbejde. 

Dette er også for de offentlige finanser 
langt det mest hensigtsmæssige, idet det 
reducerer de offentlige udgifter og øger 
skatteindtægterne. 

Men alligevel fører VK — regeringen altså 
en fodslæbende økonomisk politik overfor 
krisen og arbejdsløsheden Meget tyder på, 
at det for det første skyldes, at regeringen 
egentlig mener, at en arbejdsløshed på 100 
til 125.000 egentlig er ganske udmærket af 
hensyn til, at dæmpe lønudviklingen på 
arbejdsmarkedet. 

Ogdeter ganske tydeligt, at regeringen er 
langt mere optaget af statsunderskuddet end 
af arbejdsløsheden og egentlig gerne ville 
gennemføre et omfattende økonomisk 
indgreb med besparelser og forringelser af 
velfærden på foranledning heraf... 


Regeringen lurepasser 


Men for at vinde det kommende folketings- 





Statsminister Lars Løkke Rasmussen, der her 
ses som Mudjahidinkirger, har skabt endnu en 
finanslov helt i Foghs ånd, nyliberal politik 
hele vejen igennem. 


valg satser regeringen imidlertid på at 
udsætte et sådant indgreb til valget evt., er 
vundet. Derfor handler regeringens 
overordnede økonomiske politik pt. om at 
lurepasse. 

Er valget vundet, er det tydeligt, at 
regeringen herefter vil bekende kulør og 
fremlægge en klar nyliberalistisk økonomisk 
politik med hele batteriet af Arbejds- 
markedskommissionens forslag til velfærds- 
forringelser. 

Regeringens udspil til finanslov for 2010 
er igod overensstemmelse hermed dette 
lurepasseri, idet det ikke iværksætter nye 
initiativer af betydning for at øget beskæf- 
tigelsen. 


»Gode penge efter dårlige" 


Hertil kommer, at regeringen ikke blot gør 
for lidt, men tilmed i høj grad gør det 
forkerte. Regeringen fortsætter nemlig 
hårdnakket med at satse på at stimulere det 
private forbrug som det middel, der fortrins- 
vis skal løfte økonomien ud af krisen. 

I 2009 blev der givet skattelettelser og 
udbetalt SP— pension ogi 2010 stårindsatsen 


igen i høj grad på skattelettelser som led i 
skattereformen i,,Forårspakke 2.0", 

Det på trods af, at udviklingen i 2009 klart 
har vist, at netop det private forbrug er 
styrtdykket. Det, som ikke mindst har gjort 
udslaget, er de mange boligejeres klare 
oplevelse af, at friværdierne og overskuddet 
i boligerne er faldet stærkt som følge af 
boligkrisen. Efter en stærkt stigende 
gældsætning under højkonjunkturen sparer 
de derfor op og vil formentlig vedblive 
hermed så længe boligpriserne fortsætter 
med at falde. Det må vurderes fortsat at 
være tilfældet de næste I til 2 år. 

Det eri den private sektor krisen kradser 
og den skyldes ikke mindst det voldsomme 
fald i det private forbrug— et fald der næppe 
vilnormaliseres lige med det første. Rege- 
ringen smider derfor ,,gode penge efter 
dårlige", når man enøjet fortsætter med 
forkælelsespolitikken overfor privat- 
forbruget. 


Fanget i nyliberal strategi 


Når regeringen imidlertid gør det på trods 
af al økonomisk fornuft, hænger det 
naturligvis sammen med den overordnede 
nyliberale ideologi og strategi, som jo 
langsigtet handler om at øge privat forbrug 
og sektor i forhold til og på bekostning af 
offentligt ditto. 

Derfor skal det offentlige forbrug natur- 
ligvis øges som mlidt så muligt og evt. 
nødtvungne stigninger skal hurtigst muligt 
tilbagerulles. Regeringen og dens nyliberale 
støtter er da også allerede nu begyndt at 
diskutere en ,,genopretningsplan" for de 
finanser dvs. for hvordan offentlige 
besparelser kan neutralisere de øgede 
offentlige udgifter i 2009 og 2010. Velfærden 
skal altså betale finanskrisen. 

For regeringen er dens langsigtede projekt 
om en nyliberalistisk drejning af 
velfærdssamfundet og herunder for en 
omfattende tilbagerulning af den offentligt 
leverede velfærd vigtigere end bekæmpelse 
af den økonomiske krise og velfærden 

Derfor er finansloven for 2010 blevet de 
spildte muligheders finanslov. Hvilket ikke 
bare er til skade for arbejdsløsheden, men 
også til skade for den økonomiske vækst og 
velstanden. 





HENRIK HERLØV LUND 
ØKONOM, CAND. SCIENT. ADM. 

ORGANISERET SOCIALIST 


På Århus Universitet, var der i 70erne en 
studiegruppe, der blev kaldt Mediciner 
Fronten. Mediciner Fronten var en gruppe af 
venstreorienteret medicinstuderende, som 
sammen læste Kapitalen og diskuterede Marx 
og den kapitalistiske samfundsstruktur. 


Men gruppen blev aldrig til mere end en studiekreds. 
Beslutningen om at danne en reel organisation, hvor man 
også forpligter sig overfor sine kammerater til aktivt, politisk 
arbejde blev bevidst fravalgt, og efter få år var gruppen ikke 
mere. Det er ikke nok for revolutionære blot at diskutere — 
vi må også handle organiseret. Men hvordan og med hvilket 
formål? 

Arbejderklassens befrielse er dens eget værk. Dette kendte 
Marx-citat er et udtryk for den erkendelse, at en socialistisk 
revolution ikke er noget, som en lille elite i et parti af 
revolutionære kan gennemføre på vegne af det store 
befolkningsflertal. Revolutionære situationer opstår når en 
eller flere af de mange kampe, der konstant opstår mellem 
den herskende og den udbyttede klasse udvikler sig til et 
generelt oprør mod systemet, og almindelige mennesker 
tager historiens udvikling i deres egen hænder. Så partiet 
skal altså ikke lave revolutionen. 

Men hvilke opgaver har et revolutionært parti så? Og 
hvorfor skal revolutionære socialister organisere sig? 


Dobbelt bevidsthed 


En årsag til nødvendigheden af, at revolutionære organiserer 
sig sammen, er den massive ideologiske propaganda, vi hele 
tiden udsættes for fra magthavernes side. Vi bliver omringet 
af den, og får den proppet ned i halsen på os som en anden 
foie gras gås. Gennem reklamer, arbejde, skoler, kirker, 
forældre osv. får vi at vide, at det nuværende system er det 
bedst tænkelige, at dem der sidder på flæsket har fortjent 
det, og at kapitalismen og det ,, fri" marked er naturgivne 

størrelser, der ikke kan ændres ved. 
På den anden side betyder det pres, som vi udsættes for 
ihverdagen og erfaringer fra kampe imod det, at de fleste 
mennesker får en fornemmelse for det urimelige i 
systemet, en følelse af 


solidaritet med andre arbejdere og af et 
modsætningsforhold til magthaverne. Disse to 
modsatrettede opfattelser udgør hos den enkelte arbejder 
det, som den italienske marxist Gramsci identificerede som 
den dobbelte bevidsthed. 

Fordi der er forskelle i folks omstændigheder og erfaringer, 
er der nogen, for hvem den antikapitalistiske/socialistiske 
del af bevidstheden i kortere eller længere perioder 
overskygger den borgerlige, systemtro bevidsthed. 

At holde fast i en sådan kritisk tankegang og tro på kamp 
for en anden verden er svært. For de fleste er det kun muligt, 
hvis man slutter sig sammen med andre ligesindede og 
understøtter og udvikler hinandens revolutionære 
bevidsthed og perspektiver for kamp. I partiet kollektiviseres, 
diskuteres og analyseres de enkeltes individuelle erfaringer 
og tanker. Man generaliserer dem og knytter dem til den 
teori og historiske hukommelse, der løbende bliver opbygget 
og lagret kollektivt i partiet. På den måde får man en langt 
mere nuanceret og teoretisk, historisk velfunderet analyse, 
end det enkelte medlem nogensinde ville have mulighed 
for atkomme frem til. Dette kan give den ideologiske ballast, 
der skal til, for at kunne kæmpe for en anden verden. 


Sammenhæng mellem kampene 


Kollektivisering af og erfaringsopsamling fra de mange 
handlingsvalg, processer og spørgsmål, som man som aktiv 
revolutionær stilles overfor, er partiets grundlæggende 
funktion. Ikke kun fordi mange hoveder tænker bedre end 
et, men også fordi flere mennesker har mere tid og kan 
være flere steder. 

De mange kampe, som politisk aktive involverer sig i 
gennem strejker, demonstrationer, bevægelser og 
fagforeninger, hænger sammen. Udbytning og lønkamp 
skyldes ligesom krig og imperialisme den konstante 
konkurrence om profit, som føres mellem magthaverne i 
det kapitalistiske system. Racisme, sexisme og andre 
diskrimineringsgrundlag bruges til at retfærdiggøre krig og 
dårlige arbejdsforhold. Klimaproblemerne skyldes, at deri 
det nuværende system tænkes mere i at tjene penge på kort 
sigt end i at stoppe katastrofen. Og klimaløsninger som 
investering i vedvarende energi, kollektiv trafik og bedre 
bygninger hænger sammen med kampen mod 
arbejdsløshed. 

I bund og grund skyldes langt de fleste ting, som vi 


kæmper imod, problemer ved det kapitalistiske system, og 
de ting, vi kæmper for, er systemet en hindring for. Det er 
derfor afgørende at kunne skabe en sammenhæng mellem 
de enkelte kampe indbyrdes og deres sammenhæng med 
kampen mod det kapitalistiske system og for en socialistisk 
verden. Både teoretisk og konkret sammenhæng mellem 
kampene og dem der kæmper dem. Når sammenhængen 
mellem klimaproblemer og arbejdsløshed belyses, bringes 
klimaaktivister og fagforeningsfolk sammen i kamp, så de får 
større chance for at nå deres oprindeligt adskilte mål. 

Ved at have et parti, der løbende har aktive medlemmer, 
som følger med i de forskellige bevægelser og kampe, bliver 
det lettere at holde sig opdateret og vide, hvornår et område 
kræver særlig opmærksomhed og mange kræfter Og det 
bliver lettere at knytte de forskellige spørgsmål til hinanden. 
Det skaber et stærkt, kollektivt erfaringsgrundlag og kontakter 
ind i de forskellige bevægelser. 


I de lange perioder hvor klassekampen ikke er på sit højeste 
og der hele tiden kæmpes mange små kampe, kan 
organiserede socialister øge sandsynligheden for at kampene 
blomstre op, smelter sammen og udvikler sig til en 
revolutionær situation. Og når en sådan situation opstår, kan 
partiet med dets organisation, netværk, teori og erfaringer 
tilføje bevægelserne de elementer, der kan blive en afgørende 
faktor i at sikre, at revolutionen fortsættes og vindes. 


Disciplin og demokrati 


To helt centrale elementer i et revolutionært partis 
organisation er demokrati og disciplin— og de to ting hænger 
sammen. 

Lad os starte med det nokmest kontroversielle: disciplin. 
Disciplin kan virke skræmmende på mange, fordi man i 
skolen, på arbejdet og mange andre steder i hverdagen 
oplever et påtvunget krav om disciplin og autoritetstro, og 
har fået mere end nok af det. 

Men når man går sammen i en organisation, så er det fordi 
man ønsker at gøre nogle bestemte ting sammen. Når man 
bliver medlem, vælger man altså at indgå i et forpligtende 
fællesskab. Og når man i fællesskab beslutter at gøre noget, 
der kræver mere end en person - og det gør man netop i et 
parti - er det kun muligt hvis alle gør deres del. Det vilsige, at 
deter vigtigt, at alle følger de beslutninger, som fællesskabet 
træffer. Også fordi det er umuligt at evaluere beslutningerne 
og lære af de fejl, der ofte og uundgåeligt begås, hvis 
beslutningerne kun følges af nogen, mens andre gør noget 
modstridende. For hvad var det så, der gjorde, at det gik 
godt eller skidt? 

Disciplin er også vigtig for at sikre demokrati i partiet. Det 
betyder nemlig også, at alle forpligter sig til at dele deres 
erfaringer, viden, meninger og kritik med resten af partiet. 
Og samtidigt er det vigtigt, at organisationen er åben for 
konstant intern diskussion, og for at selv det mindste mindretal 
frit kan og vil fremføre sin kritik. En sådan løbende og åben 
demokratisk proces er afgørende, hvis alle skal kunne slutte 
op om beslutningerne, og hvis man efterfølgende skal kunne 
evaluere dem seriøst. 

Et parti er aldrig perfekt og kan kun udvikle sig gennem en 
nuanceret demokratisk debat. Internationale Socialister er 
heller ikke perfekte. Vi har lavet mange fejl og vil også gøre 
det i fremtiden. Men som socialist og aktivist har du brug for 
os, så du kan deltage i et kollektiv, debattere strategi og taktik 
og derefter afprøve det. Og vi har brug for dig, dine idéer, din 
entusiasme — og din kritik. Hvorfor ikke slutte dig til os? 

BATTLE OF 


»Those who were arguing they were going 
to shut the WTO down were in fact 
successful today." 





Sætningen blev oprindeligt udtalt af Seattles politichef 
Norm Stamper i slutningen af november for 10 år siden. 
Succesen i Seattle var med til at skabe en ny bevægelse. En 
bevægelse der definerer sig selv som bevægelsen for en 
anden globalisering eller som den antikapitalistiske 
bevægelse. Af dens modstandere blev den omtal som 
antiglobaliseringsbevægelsen. 

At det lykkes at stoppe WTO mødet i Seattle viste, at 
der var en magt der kunne udfordrere verdens eneste 
supermagt, og at denne magt var i hjertet af denne su- 
permagt selv. 

Succesen i Seattle kom, dels fordi miljøaktivister og 
den radikale venstrefløj havde mobiliseret til blokader 
ved indgangene til konferencecenteret, dels fordi dele 
af den amerikanske fagbevægelse havde organiseret en 
massiv demonstration. Politiet begyndte at tåregasse og 
tæske de blokerende aktivister, mens fagforenings- 
demonstrationen langsomt nærmede sig konference- 
centeret. 

Det var ikke planlagt at demonstrationen skulle mø- 
des med de blokerende, og fagforeningslederne gjorde 
hvad de kunne for at få demonstrationen til at dreje væk 
nogle gader før blokaderne. Det lykkes med den første 
blok, men den anden blok bestod af havnearbejdere der 
var i strejke. 

Da denne blok skulle til at dreje fra var der en af kran- 
operatørerne der råbte. ,,”m gona help those turtle kids" 
— miljø-aktivisterne ved konferencecenteret klædt ud 
som skildpadder. I et kort øjeblik stod demonstrationen 
stille, så begyndte den at bevæge sig imod blokaderne. 
Da den nåede frem til blokaderne, startede råb om en- 
hed og solidaritet. Dette skabte en alliance, der siden er 
blevet kendt som Teamster-Turtles alliancen. Teamsters 
er lastbilschauffører, der også var i strejke. Der er en vig- 
tig pointe i disse begivenheder, fordi netop når bevæ- 

Møderne foregår torsdage kl. 19 i Støberiet/Blågården, Blågårds Møderne foregår i Ungdomshuset, Nørregade 60 Odense. 
Plads, Nørrebro 
16.12 kl. 19.00: Offentligt møde. 


17.12: På Klimaforum (alle andre er på Støberiet): Hvordan fortsætter vi kampen for klimaet efter klimatopmødet? 
Topmødet: Kloden sidst, mennesker sidst - hvad er alternativet? Derefter klimavenlig julehygge. 

07.01: Hvordan fortsætter klimakampen? 13.01 kl. 19.00: Skal Danmark støtte Obamas optrapning af 
14.01: Afghanistan - hvordan genrejser vi en antikrigsbevægelse? krigen i Afghanistan? 


21.01: Hvorfor en revolutionær avis? 
Email: isuEsocialister.dk 


NE BST NETTE 
Offentligt møde: Hvordan fortsætter vi klimakampen? Kontakt Niels på telefon 5121 7261 for yderligere information om 
sted. 


05.12 kl. 19.30 i Trøjborg Beboerhus, Tordenskjoldsgade 31, 8200 Århus N: 


Rosa Luxemburg 
19. januar kl. 19.30 i Trøjborg Beboerhus, ISU-SILKEBORG 
Hvorhen for venstrefløjen? Mødes hver anden tirsdag i ulige uger, kl. 19.30 på Silkeborgs 


Medborgerhus. Mere info: Kontakt Poul Erik, 26 29 13 41 


Kontakt Mikkel på telefon 40465752 for info vedr. sted. 

Meld dig ind i ISU 

gelsen er både bred, strejkende arbejdere, og radikal, ak- 
tivister, får vi succes. 


Venstrefløjens valg er afgørende 


Den nye bevægelse udviklede sig hurtigt, og der var 
snart demonstrationer over hele verden, når verdens- 
lederne mødtes. Men nu var politiet og magthaverne 
forberedt og mødte demonstrationerne med vold. 

I 2001 var der demonstrationer ved EU-topmødet i 
Goteborg og G8-topmødet i Genoa. I både Gåteborg og 
Genoa blev demonstranter skudt af politiet. I Genoa døde 
en demonstrant, i Goteborg blev en demonstrant skudt 
i ryggen og svævede i livsfare i ugerne efter, men overle- 
vede. 

Venstrefløjen i Norden og i Italien reagerede meget 
forskelligt. I Italien havde det store venstrefløjsparti 
Rifondazione Comunista et klart svar på politiets vold. 

Da lederen i Rifondazione blev interviewet på TV var 
hans budskab klart: Duk jer ikke — duk op! Han opfor- 
drede alle til at komme til Genoa næste dag og prote- 
stere imod politiets vold. Demonstrationen næste dag 
talte 300.000. 

Efter Goteborg accepterede store dele af den nordiske 
venstrefløj mediernes løgne, om at det var demonstran- 
ternes vold der var problemet, og undlod at protestere 
imod politiets vold. Derfor kom den italienske venstre- 
fløj markant styrket ud af Genoa, mens den nordiske og 
især danske venstrefløj ikke oplevede samme styrkelse 
efter Gøteborg. 

Hvis politiet igen angriber eller skyder demonstranter 
skal vi ikke begå samme fejl. Politiets vold er uaccepta- 
bel og politiet beskytter de ledere, der ved ikke at gøre 
noget, lader verden brænde. Derfor er det politiet og le- 
derne inde på topmødet vi skal kritisere, selv om en en- 
kelt dum demonstrant laver et unødvendigt bål. 

Influenzavaccine - folkesundhed eller kapitalisme? 


I april i år blev de første tilfælde af H1N1 påvist i Norge, 
hvorefter Sundhedsstyrelsen iværksatte et intensivt 
vaccinationsprogram. Fodboldstadioner blev åbnet som 
vaccinationscentre, med det formål at vaccinere flere 
tusind mennesker hver dag. 


WHO forudså en H1N1-pandemi allerede i 2005, og 
startede udviklingen af et vaccinationsprogram. 


Vaccinens forskningsgrundlag 


Vaccinen Pandemrix er dog meget omdiskuteret. 
Modelvaccinen blev kun testet på 5000 mennesker. Disse var 
smittet af NIN5 (fugleinfluenza) og ikke H1N1. Kritikere 
mener vaccinen ikke er tilbundsgående undersøgt. Særlig 
optaget er man af vaccinens indhold af kviksølv, 
kræftfremkaldende formaldehyd og skvalen. Skvalen er i flere 
studier sat i sammenhæng med golfkrigssyndromet og en 
række autoimmune sygdomme som f.eks. den lammende 
sygdom,,Guillain-Barré-syndrom", 

H1NlIvaccinerne har indtil nu ikke været testet på børn, 
men Norge har for nylig stillet 60 børn fra 8 ugers alderen til 
disposition for forskning på Pandemrix- vaccinen. 
Lægemiddelproducenterne har fraskrevet sig ethvert ansvar 
for bivirkninger der måtte opstå som følge af vaccinen. 

Der er indtil nu registreret 83 alvorlige bivirkninger, 8 
dødsfald og 6 spontanaborter, som menes at have 
sammenhængmed vaccinen. 

Alligevel konkluderer eksperterne at ”vaccinen virker — 
trods dødsfald”. 


Hvem er eksperterne? 


Danmark har en kontrakt med medicinalselskabet 
GlaxoSmithKline (GSK), hvor den danske stat forpligter sig 


tilat købe vacciner til en sum a 161,7 millioner kroner. Norge 
har en tilsvarende kontrakt med GSK — her ligger prisen 
dog på det svimlende beløb 580 millioner kroner. 

Alle medlemslande [af WHO] er forpligtede til at følge 
anbefalingerne fra WHO. Og da WHO i juni i år erklærede 
en pandemi, trådte de overnævnte kontrakter i kraft. Norges 
omkostninger har ligget på over 700 mill kroner i vacciner 
og logistik. Det forventes at medicinalselskaberne kommer 
tilat sidde tilbage med en fortjeneste på 55 milliarder kroner 
efter salg af vacciner til WHOs medlemslande. 

Det finurlige er, at hvis WHO ikke havde ændret sin 
definition af en pandemi, ville kontrakterne aldrig være trådt 
i kraft. H1N1 har kostet omkring 6.500 mennesker livet på 
verdensplan. Til sammenligning dræber helt normal 
influenza hvert år ca. 500.000 mennesker. 

Når H1NI1 bliver beskrevet som en mild influenza, hvilke 
interesser har WHO og sundhedsstyrelsen så af 
massevaccinationer? 

Den 15. nov. kan man i Information læse om hvordan 
WHOSs vaccinerådgivningsgruppe (SAGE), består af et 
ekspertpanel hvor flere af medlemmerne er ansat af 
medicinalindustrien. Vaccineproducenter som GSK, 
Novartis og Baxter er med som 'observatører' når SAGE 
holder mødeiWHO. 


Folkehelsen eller kapitalisme? 


Det sidste chok fra Norge er at HIN 1 muterer, og er på vej 
til at blive en "langt større trussel for risikogrupperne'. Derfor 
bliver man nu bedt om at tage Tamiflu (kendt præparat 
oprindelig brugt mod fugleinfluenza) hvis man bliver syg, 
da det hindrer mutation. Da verden gik i panik over N1N5 
for tre år siden, købte Norge vanvittige mængder Tamiflu 
for at være ”i beredskab". Desværre blev NI1IN5 aldrig noget 


stort hiti Norge, og medicinen har ligget på lager siden. 

For en uge siden fjernede norske myndigheder 
receptpligten på Tamiflu, og man kan nu få den i håndkøb 
på apoteket. Folk er overladt til selv at bedømme om de er 
egnet til at tage Tamiflu eller ikke, hvilket er dybt 
bekymringsværdig da de fleste overhovedet ikke er 
kompetente til at foretage sådan en vurdering. 

Det mange glemmer eller vælger at overse i sin frygt for 
det muterede supervirus er, at Tamiflu gav så meget som 
50% af børnene bivirkninger i en større britisk undersøgelse, 
inkluderet alvorlige neurologiske bivirkninger. 
Sundhedsstyrelsen i Norge opfordrer samtidig til øget brug 
afTamiflu. De har et beredskabslager på 1,4 mill. pakninger 
tilen værdi af 200 mill. kr. hvis datostempling snart udløber. 

I skrivende stund er to personer i Danmark (tre hvis man 
medregner en spontanabort) døde af vaccinen . Heroverfor 
er to personer døde som følge af H1NI1 influenzaen. Hvad 
er det vi skal frygte — et influenzavirus, eller en vaccine vi 
ved meget lidt om? 

Jeg er ikke ude på at diskutere hvorvidt vaccinen beskytter 
mod influenzaen eller ikke — jeg betvivler heller ikke det 
faktum at hln1 er en trussel mod dem der befinder sigien 
risikogruppe. Jeg vil blot stille spørgsmål ved om eksperterne 
anbefaler vaccinen fordi den er nødvendig for 
folkesundheden, eller om de simpelthen har scoret jackpot 
idet gigantiske marked som medicinalindustrien er!? 

Hvis man tror, at klimatopmødet ikke vil 
forandre noget, så tager man fejl. 
Topmødet vil ganske vist ikke gøre noget 
mod klimatruslen. Men topmødet vil for 
tusindvis af mennesker fjerne illusionen 
om, at det var herfra løsningerne ville 
komme. 


Det stiller den anti-kapitalistiske venstrefløj over for en 
stor udfordring: Hvordan trækker vi de mange med i 
diskussion og aktivitet, som endnuikke er anti-kapitalister, 
men er bekymrede for klimaet og har troet — eller bare 
håbet — på resultater af topmødet? 

For hvis konklusionen er, at topmødet ikke løste noget, 
så er den logiske følge, at der må opbygges en bevægelse af 
»almindelige mennesker", der kan presse eller tvinge 
magthaverne. 

Uden en bevægelse, som er bredere end os selv, risikerer 
vito ting: Dels at de manges skuffelse over topmødet blot 
fører til frustration og passivitet. Dels at magthaverne får 
alt for let ved at definere, hvad klimaløsninger handler om. 

Magthaverne vil ikke sidde passivt og vente. De er godt 
klar over, at der er et pres for at finde løsninger. De vil 
markedsføre falske løsninger og halve aftaler. Uden en 
bredere bevægelse til at gå op imod dem, vil de vinde 
argumenterne hos flertallet. 

Men hvad kan en sådan bevægelse samles om? Og hvilke 
aktiviteter kan give den dynamik? 


OOA og Ingen krig mod Irak 


Tidligere brede kampagne-bevægelser er fx OOA, 


KLIMAKAMP 
EFTER TOPMØDET 


ME 








Organisationen til Oplysning om Atomkraft, især 1974-85, 
og Ingen Krig mod Irak (det senere Nej til Krig) især fra 
2002-4. 

Begge havde meget enkle krav. OOA's mål var at forhindre 
indførelse af atomkraft i Danmark. Ingen krig mod Iraks at 
forhindre en krig, der var på vej. 

I begge var der åben debat om alternativer. Det gjorde 
det muligt for mange at være med. 

Etrimeligt klart mål kombineret med åbenhed for for- 
skellighed ser ud til at være afgørende for at skabe en 
større folkelig bevægelse. 

Uden de to elementer kunne hverken OOA eller Ingen 
Krigmod Irak have opbygget lokalgrupper over hele landet, 
der førte kampagne for det fælles mål. 


Klimaretfærdighed 


Men er klimakampen helt så enkel? Både ja ognej. 

Den er enkel, fordi den handler om at sænke udledning 
af drivhusgasser så meget og så hurtigt som muligt. 

Men en bredere klimabevægelse vil konstant komme til 
at diskutere alternativer — fordi seriøse klimaløsninger 
kræver strukturelle forandringer. Og fordi kapitalistiske 
klimaløsninger kan blive (næsten?) lige så skræmmende 
som en fortsat klimakatastrofe. 


Derfor bliver begrebet ,,klima-retfærdighed" et nøgle- 
begreb i en hvilken som helst bevægelse mod fortsat global 
opvarmning. Vi skal opbygge en bevægelse for klima- 
retfærdighed, fordi truslen ikke kun er den globale 
opvarmning, men den måde den rammer, globalt og socialt. 

Det burde ikke forhindre opbygningen af en bred 
bevægelse. Fx indeholder grundlaget for 12dec09- 
demonstrationen de 3 vigtige elementer: 1) nødvendigheden 


af hurtig og omfattende handling, 2) global retfærdig- 
hed, 3) social retfærdighed. 

Det kunne og burde være de vigtigste elementer for en 
ny og stærkere klimabevægelse. 


Ånti-kapitalisme 


Men en bred bevægelse er det kun det halve svar. Af to 
grunde: 

Dels fordi en aktiv venstrefløj ien bevægelse ofte er en 
betingelse for succes. Det gjaldt både OOA og Ingen Krig 
mod Irak. 

Dels fordi klimakampens krav om strukturelle 
forandringer gør, at en bred klimabevægelse bliver stillet 
over for enten tilpasning eller opposition til systemet. 

Derfor skal der også opbygges en stærk anti-kapitalistisk 
venstrefløj — både som en del af en bredere bevægelse, 
men også med sit eget udtryk og egne aktiviteter. 

Der er flere organisationer og netværk, der kan betegnes 
som anti-kapitalistiske. De vigtigste er: Den socialistiske 
venstrefløj (især omkring Enhedslisten), de fleste i NOAH/ 
Friends of the Earth og ikke mindst Climate Justice Action, 
som i dag er den ledende kraft på den anti-kapitalistiske 
klimascene. 

Disse miljøer har i lang tid arbejdet hver for sig. Et vigtigt 
skridt vil være, at den øgede dialog mellem dele af disse 
miljøer, der er foregået i forberedelserne til klimatopmødet, 
bliver til et egentligt samarbejde. Vi skal kigge ud over egne 
græsgange og finde de ting, der kan samle os til fælles 
aktivitet. 

Men den egentlige udfordring for den anti-kapitalistiske 
venstrefløj er ikke kun at diskutere, hvad vi selv skal gøre, 
men hvad vi kan få mange andre til at gøre. 


Aktivitet 


Viskal altså finde nogle forslag til handling, som giver mening 
for de mange — og samtidig gør en forskel for klimaet. Vi 
snakker altså ikke om,,plant et træf" og den slags. 

Det kunne være en kampagne om ,Stop for 
indenrigsflyvning". Den vil være populær — både fordi de 
fleste faktisk synes det er vanvittigt, og fordi det overvejende 
er business-folk, der flyver. Den vil gøre en forskel for 
klimaet. Den vil have en chance for at kunne vindes. 

Andre erikke så lette: Det giver god mening at kræve fx 
»Bilfri city" i de større byer. Men det kræver, at vi samtidig 
kræver den kollektive trafik udvidet, hvis vi skal have folk 
med. 


Begge forslag hjælper. De kan mobilisere. Og de kan 
muligvis vindes. Men de store knaster er nogle andre: 
Omstilling fra fossil brændsel til vedvarende energi. 
Omstilling aflandbruget til noget der ligner økologisk drift. 
Opgør med spild-produktionen osv. 

Det kræver en langt større og stærkere bevægelse at 
komme dertil. Og det kræver svar på, hvordan den 
omstilling kan ske, så folkikke er truet på deres jobs. 

Derfor skal fagbevægelsen med i diskussionen. Ikke kun 
på grund af jobsikkerheden, men især fordi den, trods 
fagbureaukrati og andet, er den største folkelige bevægelse. 
Vikanikke udfordre klimatruslen uden en strategisk alliance 
med arbejderklassens organisationer. 


National ramme - globalt perspektiv 


Alle de nævnte eksempler er danske. Det er med vilje. 

Når magthaverne ikke vil løse klimatruslen ved 
internationale møder, må vi tage den én for én på 
hjemmebane. Efter topmøde-euforien kommer en stor del 
af klimakampen til at foregå i en national ramme. 

Vi kan ikke skabe en global bevægelse uden at den haren 
stærk national forankring. Det er det, vi skal ud at bygge. 

Forhåbentlig kan klimatopmødets fiasko og 
mobiliseringen op til det blive et spring fremad for en 
klimabevægelse der gør en forskel. 

